ועדת הפנים והגנת הסביבה, כנסת 20, פרוטוקול מספר 521, 2017-12-19 11:30

אכרם חסון: חברים, בוקר טוב.

אכרם חסון: אני מתכבד לפתוח את ישיבת ועדת הפנים והגנת הסביבה בנושא המחצבה באושרת.

אכרם חסון: התעסקנו בנושא הזה בחצי השנה האחרונה.

אכרם חסון: ראש המועצה האזורית שנמצא איתנו כאן פנה אלינו, ותושבים וחברים אחרים, כדי לבדוק בדיוק מה קורה, מה עמדת מינהל התכנון, מה עמדת המדינה.

אכרם חסון: אני הגשתי פעמיים הצעה דחופה לסדר, ולצערי הרב, פעמיים דחו אותה.

אכרם חסון: לכן, פניתי ליושב-ראש ועדת הפנים דודי אמסלם.

אכרם חסון: אני מודה לו שהוא נרתם מהר ואמר שאפשר לנהל ישיבה מן המניין.

אכרם חסון: אנחנו גם יכולים להוביל את הנושא הזה כדי להוביל את הישיבה כדי לקדם את הנושא בדחיפות.

אכרם חסון: כמובן שחברי הכנסת שנמצאים כאן גם הצטרפו והגישו אותה הצעה.

אכרם חסון: תצטרף אלינו עוד מעט חברת הכנסת יעל כהן-פארן, ואנחנו נשמע גם אותה.

אכרם חסון: חבר הכנסת זחאלקה, בבקשה.

ג'מאל זחאלקה: תודה רבה.

ג'מאל זחאלקה: אני הגשתי את ההצעה הזו לדיון מהיר, ולא בפעם ראשונה, בנושא המחצבות.

ג'מאל זחאלקה: אני חושב שיש כאן שיקולים לא מקצועיים בכריית מחצבות, למרות שכביכול השיקום במחצבה הספציפית הזו הוא כביכול מקצועי כי הנטייה בעולם, לא רק בישראל, היא להרחיב מחצבות חדשות ולא להקים חדשות.

ג'מאל זחאלקה: אני לא רוצה לדבר עכשיו על התוכנית הארצית של המחצבות, אבל המחצבה הספציפית הזו לא סובלת גידול.

ג'מאל זחאלקה: הנזק שהיא גורמת כיום לפני שמגדילים אותה פי 4 לפי התוכנית, הוא עצום: אבק, רעש, הפרעה לתנועה לבית החולים נהריה שממילא הגישה אליו היא קשה.

ג'מאל זחאלקה: היו דיונים בוועדה הזו ובוועדות אחרות על הגישה לבית החולים נהריה, ועל כך שאין גישה מהירה אליו.

ג'מאל זחאלקה: יש הפרעה גדולה לתנועה בכביש.

ג'מאל זחאלקה: מכל הסיבות שאנחנו מכירים יש התנגדות להרחבת המחצבה הזו בכל הרשויות המקומיות, כולל אלה שירוויחו כביכול מהארנונה, וזה מעניין וחשוב.

ג'מאל זחאלקה: יש כאלה שירוויחו מהארנונה, אבל הם אומרים: לא רוצים.

ג'מאל זחאלקה: שמעתי דברים קשים ממטה אשר.

ג'מאל זחאלקה: למשל, מה הם אומרים?

ג'מאל זחאלקה: אם היה מדובר בפגיעה בחיה או בפגיעה בצמח נדיר הלחץ היה הרבה יותר גדול מאשר פגיעה בבני אדם.

ג'מאל זחאלקה: אומרים: "כי האדם עץ השדה".

ג'מאל זחאלקה: צריך להתייחס לבני אדם לפחות כפי שמתייחסים לעצים, כאמרתו של נתן זך.

ג'מאל זחאלקה: היישובים שנפגעים הם היישובים של מטה אשר והיישובים הערביים: ג'וליס, כפר יאסיף, ירכא, מזרעה, ג'דיידה-מאכר, שייח דנון, אבו סנאן, מעיליא, תרשיחא.

ג'מאל זחאלקה: שני שליש מהיישובים הערביים בגליל נפגעים ממחצבות, וזה מצב בלתי אפשרי.

ג'מאל זחאלקה: אני חושב שיש למצוא פתרון אחר ולבטל את התוכנית הזו.

ג'מאל זחאלקה: תודה רבה.

אכרם חסון: תודה רבה.

אכרם חסון: אני רוצה להוסיף שאנחנו קיבלנו מכתב על ידי עשרה ראשי רשויות: כפר ורדים, מעלה יוסף, חורפיש, בית ג'אן, תפן, עכו, שלומי, מעיליא, מזרעה ופסוטה.

אכרם חסון: אני מקווה שחילקתם את זה גם לחברי הכנסת.

אכרם חסון: נמצא איתנו גם חבר הכנסת דב חנין.

אכרם חסון: אדוני, בבקשה.

דב חנין: תודה לך, אדוני היושב-ראש.

דב חנין: גילוי נאות - הוריה של רעייתי הם תושבי האזור הזה.

אכרם חסון: הם גם אזרחי מדינת ישראל ומגיע להם שירות.

דב חנין: והם גם אזרחי מדינת ישראל וגם להם מגיע, בדיוק.

דב חנין: האמת היא שגם לנו מגיע כי הגליל המערבי הוא אזור מאוד מאוד יפה ומקסים, ואנחנו רוצים להמשיך ליהנות ממנו - לא רק אלה שגרים שם שבוודאי צריך לשמור על בריאותם, אלא גם אלה שבאים לבקר במקום.

דב חנין: אדוני היושב-ראש, הסיפור הזה הוא פשוט שערורייה.

דב חנין: אנחנו מדברים גם על תוצאה מאוד בעייתית בשורה התחתונה, וגם על הליך מאוד עקום בדרך.

דב חנין: קודם כל, בואו נדבר על מה שקורה שם.

דב חנין: מה שקורה שם זו הקמת מחצבת ענק בקנה מידה עצום שיש לה השלכות גדולות על החיים ועל הבריאות של האנשים באזור.

דב חנין: יש לנו הרבה הרבה חששות לגבי ההערכות האלה, אבל האמת היא שגם אנחנו אפילו לא יודעים היום להעריך עד כמה הדבר הזה מסוכן ועד כמה הוא יפגע.

דב חנין: בין היתר, מכיוון שעד עצם הרגע הזה כאשר המחצבה הזו מקודמת לא נערך תסקיר אמיתי של השפעה על הבריאות.

דב חנין: אומר שר הבריאות לשעבר הרב ליצמן והוא חוזר ואומר: יש לבצע תסקיר השפעה על הבריאות.

דב חנין: הוא אומר: אנחנו צריכים להבין שלמחצבות יש תוספת בריאותית גם בתחלואה וגם בתמותה, ולכן צריך תסקיר שייתן לנו מידע לגבי המשמעות של הגורמים העלולים להתרחש עקב הבנייה או ההקמה של הפרויקט.

דב חנין: יש מטרדים סביבתיים, תוספת מזהמים לאוויר, רעש.

דב חנין: אגב, בדיוני המועצה הארצית נציג משרד הבריאות התנגד לאישור התמ"א והציע החלטה חלופית, כי האמת היא שלתוכנית הענקית הזו יש חלופות.

דב חנין: אנחנו לא באמת צריכים לקדם את התוכנית הזו עם כל הנזקים שלה וכל המחירים שלה.

דב חנין: זו אחת הטענות, אדוני היושב-ראש, שקיימת לגבי התוכנית הזו - שלא נבדקו כאן לעומק כל החלופות הקיימות לגבי איפה אפשר, באיזה צורה אפשר לפזר את הסיכונים, איך אפשר להימנע ממצב שבו אנחנו נחריב עד הסוף אזור מסוים וגם נייצר מחירים סביבתיים ובריאותיים מאוד מאוד קשים לתושבים שחיים שם.

דב חנין: אנחנו מדברים על אפקט על אלפים רבים של תושבי הגליל המערבי, קיבוצים, יישובים אחרים, יישובים ערבים, כמו שהזכיר חברי חבר הכנסת זחאלקה.

דב חנין: ציבור מאוד מאוד גדול הולך להיפגע מהדבר הזה, וכמובן אזור יפה מאוד של הארץ הולך להיות מוחרב על ידי מחצבת ענק.

דב חנין: מבחינת התוצאה, אנחנו הולכים להגיע לתוצאה הגרועה ביותר.

דב חנין: אני רוצה להגיד גם כמה מילים על ההליך כי ההליך שהוביל לתוצאה הגרועה הזו הוא הליך עקום ובעייתי.

דב חנין: אני רוצה להתעכב על דוגמה אחת.

דב חנין: בפרשה הזו מונה חוקר כדי לבדוק את הסיפור הזה לעומק.

דב חנין: ישב החוקר, נפגש עם המתנגדים, והוציא דין וחשבון.

דב חנין: אגב, דין וחשבון הוא מאוד מתון.

דב חנין: החוקר לא בא ואומר: אני בכלל לא רוצה להתיר את המחצבה.

דב חנין: הוא אומר: אני מוכן להמשיך לקדם את המחצבה הזו, אבל צריך שורה של תיקונים שיגנו על החיים ועל הבריאות של אנשים באזור.

<קריאה: אבל הוא לא נפגש עם המתנגדים.

דב חנין: אולי הוא לא נפגש עם המתנגדים, אבל הוא קיבל חלק מהטענות שלהם.

<קריאה: נפגש, נפגש.

אכרם חסון: חברים ואורחים, כל מי שרוצה לדבר יירשם כאן וניתן לו זכות דיבור.

דב חנין: מה שקרה הוא שלאחר שהחוקר הביא את המלצותיו, כולל ההסתייגות שהוא הציע - הוא הציע לאשר את התוכנית בכפוף לשורה ארוכה של הסתייגויות, שינוים וצמצומים - החוק נפטר.

דב חנין: החוקר נפטר ואז אנחנו מגיעים לתוצאה הכי משונה שאפשר להעלות על הדעת.

דב חנין: התעלמו מהממצאים שלו כי הוא נפטר.

דב חנין: השאירו רק את אישור התוכנית בלי המגבלות שהחוקר קבע.

דב חנין: אני חייב לומר לכם שמתוך היכרות עם תהליכי תכנון ובנייה, מהלך כל כך מוזר אני לא זוכר.

<יורם ישראלי: יותר מזה, הוולנת"ע אימצה את מסקנות החוקר והמועצה ביטלה את המלצות הוולנת"ע.

דב חנין: בדיוק.

דב חנין: זאת אומרת, אנחנו מגיעים למצב של עקום על עקום.

דב חנין: בשורה התחתונה, אפשר היה להגיד: אוקי, נפטר החוקר.

דב חנין: בואו לא נאשר את התוכנית.

דב חנין: נמנה חוקר חדש שייבחן את כל הדברים ונראה.

דב חנין: אבל לא.

דב חנין: אישרו את האישור העקרוני שהחוקר אפשר אותו ואת כל ההסתייגויות וסימני השאלה ואת כל הצמצומים שהחוקר הציע לבצע בתוכנית, אותם פסלו כיוון שהחוקר נפטר.

דב חנין: אדוני היושב-ראש, בשורה התחתונה הוועדה הזו צריכה לקבל החלטה מאוד חריפה גם לגבי ההתנהלות וגם לגבי התוצאה.

דב חנין: יש במקום מחצבה, אין שום סיבה להרחיב אותה עד כדי כך.

דב חנין: היא יכולה להיות מחצבה שתמשיך לעבוד בהיקפים נורמליים ואנושים.

ג'מאל זחאלקה: גם בה עדיין צריך הרבה תיקונים.

ג'מאל זחאלקה: היא עדיין גורמת נזק.

ג'מאל זחאלקה: אי אפשר להשאיר אנשים עשרות שנים באזור הזה, הקרוב במיוחד.

ג'מאל זחאלקה: עכשיו המחצבה תרחיב את הנזק.

ג'מאל זחאלקה: האם אלה שחיים קרוב צריכים להמשיך לסבול?

דב חנין: גם בה עדיין צריך תיקונים.

דב חנין: התהליך הוא גם נורא משונה בעוד היבט אחד.

דב חנין: יש לנו מוסדות תכנון, אבל את ההחלטה העקרונית לגבי המחצבה הזו, אבל אגב עוד שני אתרים, הביאו לממשלה בכלל.

דב חנין: זאת אומרת, המדינה פה מתנהלת כאילו שאין כללים, אין התנהלות.

דב חנין: רוצים לפתור את הבעיה לגבי המחצבה הזו ופתאום מביאים אותה להחלטת ממשלה.

דב חנין: אתם ראיתם הרבה החלטות תכנוניות שמובאות ככה להחלטות הממשלה?

<קריאה: כל תמ"א מובאת לממשלה.

דב חנין: לא, לא כל תמ"א מובאת לממשלה.

דב חנין: בטח לא בתנאים האלה, אדוני.

אכרם חסון: תודה רבה לחבר הכנסת דב חנין.

אכרם חסון: אנחנו עכשיו נראה את המצגת.

אכרם חסון: אחרי כך נשמע נציג מכם ונשמע חבר כנסת, וכך הלאה.

אכרם חסון: אדוני, בבקשה חמש דקות.

<אורן פרוינד: אני אורן פרוינד, ואני תושב קיבוץ געתון שבאזור המחצבה.

<אורן פרוינד: המצב הקיים - אנחנו חיים סביב מחצבה מאוד מאוד גדולה שעתידה להתרחב ולהיות המחצבה הכי גדולה בישראל, למי שלא יודע.

<אורן פרוינד: כבר היום אפשר לראות שזה פצע מאוד מכוער בנוף של הגליל המערבי שכולנו מכירים.

<אורן פרוינד: הם עובדים לפי תוכנית קיימת, לפי תמ"א 14 במכרז עד 2022 לחציבה של 2,622 דונם כשעד היום הם לא עשו אפילו רבע מזה.

<אורן פרוינד: זו תמונה מלמעלה שאפשר לראות את זה.

<אורן פרוינד: התמונה הזו צולמה לפני חצי שנה בערך והיום זה כבר שטח שהוא יותר גדול.

<אורן פרוינד: אתם יכולים לראות פה את האיום.

<אורן פרוינד: זה התוכנית איך להרחיב את המחצבה.

<אורן פרוינד: אתם יכולים לראות שהשטח האדום זה התוכנית להרחבה ועד כמה קרוב זה מגיע ליישובים.

<אורן פרוינד: אנחנו מדברים פה אולי על עשרה ויותר יישובים.

<אורן פרוינד: יש פה אלפים, אם לא עשרות אלפים, שייפגעו כתוצאה מזיהום של אבק ורעש, עומסים על הכבישים, פגיעה אקולוגית, שלא לדבר על פגיעה נופית של הגליל המערבי שהיא בלתי הפיכה.

ג'מאל זחאלקה: צריך להזכיר שזה גישה לבית חולים נהריה, וזה מפגע.

ג'מאל זחאלקה: ממילא יש בעיה שם בגישה לבית החולים.

<אורן פרוינד: נכון.

<אורן פרוינד: אנחנו ניצבים מול תמ"א 14ב שהיא התוכנית שכרגע מובאת לאישור קבינט הדיור בממשלה.

<אורן פרוינד: התוכנית המפורטת עברה כבר אישור במועצה הארצית לפני שבוע.

<אורן פרוינד: התוכנית מדברת על הרחבה של 1,910 דונם נוספים ולהגיע לסדר גודל של 4,532 דונם.

<אורן פרוינד: רק כדי לסבר את האוזן, זה 650 מגרשי כדורגל.

<אורן פרוינד: זה שטח עצום.

<אורן פרוינד: זו הולכת להיות המחצבה הכי גדולה בישראל וזה כמעט הכפלה שלה מהשטח הנוכחי שלה היום.

<אורן פרוינד: 2,622 זה התוכנית הקיימת.

<אורן פרוינד: עד היום הם לא הגיעו אפילו לרבע.

<אורן פרוינד: היום הם בערך 500.

ג'מאל זחאלקה: 500, וזה הולך להיות מורחב פי 9 מהמצב הקיים בפועל.

<אורן פרוינד: במפה אפשר לראות את הקרבה של השטח העצום הזה ליישובים.

<אורן פרוינד: אנחנו מבינים את הצורך של המדינה במחצבות ואנחנו יודעים שצריך מחצבות כדי להתפתח ולגדול.

<אורן פרוינד: אבל מה שחריג במחצבה הזו זה שני דברים: אחד, הגודל העצום שלה.

<אורן פרוינד: שניים, הקרבה שלה לבתים של היישובים.

<אורן פרוינד: אנחנו מדברים על 500 מטר פה מבתים של ישובים שסובלים כבר היום במרחק של קילומטר, קילומטר וחצי, מרעש ואבק.

<אורן פרוינד: אני לא רוצה לתאר איך זה יהיה כשזה יגיע ל-500 מטר, והתפוקה שלה תגדל פי 5 או 6.

<אורן פרוינד: זה נתונים מתוך התוכנית לתמ"א.

<אורן פרוינד: אפשר לראות בעמודה השמאלית שסך הכול פוטנציאל העתודות בכל אזור הצפון מדבר על 300 מיליון טון כשרק במחצבת אושרת העתודות מגיעות ל-135 מיליון טון.

<אורן פרוינד: זאת אומרת, כמעט חצי מפוטנציאל העתודות של כל אזור הצפון אמור להגיע ממחצבה אחת.

<אורן פרוינד: יש פה חלוקה שהיא לא הגיונית בעליל על אזור קטן של תושבים.

<אורן פרוינד: אנחנו עשינו קצת שיעורי בית.

<אורן פרוינד: אנחנו מרגישים את האבק ואת הרעש ואת הזיהום הזה כל יום.

<אורן פרוינד: כשהתחלנו את התהליך שלנו אמרו לנו: חבר'ה, תביאו אסמכתאות.

<אורן פרוינד: הלכנו והבאנו אסמכתאות.

<אורן פרוינד: פנינו למומחה של זיהום אוויר ד"ר דימיטרי טרטקובסקי מהטכניון שעבד במשך מספר חודשים.

<אורן פרוינד: הוא כלל גם סיורים במחצבה הקיימת.

<אורן פרוינד: הוא בנה מודל ממוחשב שבדק מה יקרה לרמות זיהום האוויר כתוצאה מהרחבה של המחצבה.

<אורן פרוינד: המסקנה שלו היא ברורה.

<אורן פרוינד: הוא אומר כך: "הרחבת המחצבה והגדלת היקף פעילותה במתכונת תמ"א 14ב צפויה לגרום לחריגות משמעותיות מתקן ה-3 השעתי ביישובים סביב המחצבה, ומהתקן ה-24 שעתי של TSP ביישוב אחד.

<אורן פרוינד: לאור הממצאים מומלץ שלא לאפשר את הרחבת המחצבה המתוכננת בתמ"א 14ב, וככל שיש כוונה להרחיבה ולהגדיל פעילותה להתאים האמור לשטח ולהיקף תפוקה שלא יגרום לחריגות מהתקן בכל היישובים.

<אורן פרוינד: ".

<אורן פרוינד: את המסקנות שלו העברנו לפרופ' מיכה בר חנא מאוניברסיטת חיפה כדי שייבחן מה ההשלכות הבריאותיות על בריאות הציבור.

<אורן פרוינד: גם המסקנה שלו היתה ברורה: "גם ברמת הפעילות של המחצבה הקיימת היום קיימות חריגות מערכי הזיהום המומלצים המותרים וזאת לפי התקינה והנוהג הקיים היום.

<אורן פרוינד: כפי שהעולם הנאור נוהג, צפוי שתקנים אלו ישתנו ורמת הזיהום המומלצת עוד תרד.

<אורן פרוינד: משכך הם פני הדברים יש לתת את הדעת על תהליכי הייצור הגורמים לתוצאות אלו כבר היום.

<אורן פרוינד: אין לדעתי מקום להרחיב את הפעילות של המחצבה, לא בשלב א׳ ולא בשלב ב׳ וזאת לפחות כל עוד שאין אפשרות שהיא גם ישימה מבחינה טכנולוגית וגם מוכחת במדידות, בהדמיות, לצמצם באופן משמעותי את הזיהום הסביבתי שנגרם מפעילות החציבה שכן כפי שהדעת נותנת, ותוצאות החישובים מכירים, הרחבת הפעילות תגרום לעלייה משמעותית הזיהום האוויר אליו חשופה האוכלוסייה, וכתוצאה מכך תהייה עליה בתחלואה ובתמותה ממגוון מחלות.

<אורן פרוינד: ".

<אורן פרוינד: דובר פה על דוח החוקר ולא צריך להרחיב עליו יותר מדי.

<אורן פרוינד: גם אותו המועצה לא קיבלה.

<אורן פרוינד: בסופו של דבר, אנחנו באים ואומרים שאנחנו מבינים את הצורך של המדינה לגדול, להתפתח, לבנות כבישים ובתים.

<אורן פרוינד: אבל צריך למצוא את האיזון בין הצורך של המדינה לגדול לבין בריאות התושבים.

<אורן פרוינד: זה, למשל, סעיפים שיכולים לפתור ולהביא לאיזון הזה: למשל, חציבה תת-קרקעית, הגדלה של רצועות חיץ, הורדה של ציוד גריסה מתחת לפני השטח, לדאוג שיהיה מפעיל אחד ולא כמה מפעילים שיגדילו, לדאוג שכמות החציבה ליום לא תגדל, להפחית את כמות העתודות לחציבה ואת גודל השטח, להתאים את מערכת התחבורה ולדאוג שהכניסות מהמחצבה יהיו מאותן נקודות ולא לפרוס אותן על פני כמה נקודות.

אכרם חסון: תודה רבה.

ג'מאל זחאלקה: חציבה תת-קרקעית מוכרת בארץ או בעולם?

ג'מאל זחאלקה: האם יש דבר כזה?

ג'מאל זחאלקה: מה ההשלכות?

ג'מאל זחאלקה: העניין שיש לנו חלופה הוא עניין חשוב.

ג'מאל זחאלקה: למה לא עושים את זה?

ג'מאל זחאלקה: תרחיב בנושא הזה כי אני חושב שחברי הכנסת רוצים לדעת על זה.

<אורן פרוינד: צריך לשאול את המומחים.

אכרם חסון: חבר הכנסת זאחלקה, אני אתן לך תשובה.

אכרם חסון: אבל קודם כל נשמע את חבר הכנסת מסעוד גנאים.

אכרם חסון: כמו שאמרתי, חצי שנה אנחנו עובדים מול הצוות המקצועי.

אכרם חסון: קיימנו מספר ישיבות, יש לנו מספר פתרונות ובקשות.

אכרם חסון: אבל קודם כל ניתן לחברים להשמיע את הדברים שלהם.

אכרם חסון: תיכף נשמע גם את המשרד לאיכות הסביבה שבא להגן עלינו מהי עמדתו בנושא.

אכרם חסון: מסעוד, בבקשה.

מסעוד גנאים: תודה, אדוני היושב-ראש.

מסעוד גנאים: תחילה אני מודה לחבריי שהעלו את הנושא החשוב הזה.

מסעוד גנאים: עניין המחצבות הוא עניין חשוב מאוד לכל הציבור כי הוא מעניין אותו מבחינת הבריאות שלו, מבחינת הסביבה שלו.

מסעוד גנאים: כבר אנחנו רואים במקומות אחרים שהמחצבות שלהם הן אפילו יותר קטנות, את המפגעים ואת הפיגוע הסביבתי שיש שם.

מסעוד גנאים: אנחנו מכירים לפחות את המאבק של הכפר טורעאן כדי להעביר את המחצבה ולהרחיק אותה כי היא אפילו עוצרת את ההתרחבות של הכפר, חוץ מהעניין של הרעש ושל הזיהום.

מסעוד גנאים: כאשר מקימים מחצבה או רוצים להרחיב מחצבה, וכפי ששמענו שהיא תהיה המחצבה הגדולה ביותר בארץ, בגליל שהוא מקום כל כך יפה מבחינה הנוף והסביבה, וגם הקרבה לבית החולים נהריה והקרבה להרבה ישובים שם, תחילה צריך להתחשב בבריאות הציבור וגם של הסביבה, וזה עוד לפני עניין הרווח או הכסף שכאילו מרוויחים היישובים שנמצאים מסביב מארנונה.

מסעוד גנאים: בסוף לא על הכסף אנחנו חיים.

מסעוד גנאים: אוויר נקי הוא זה שישמור על הבריאות שלנו וגם סביבה נקייה וצחה.

מסעוד גנאים: לכן, אני מצטרף לחבריי בהצעתם שצריך שתצא אמירה מוועדת הפנים לא להרשות להתקדם בשום דבר בלי להבטיח באמת את הדברים הבסיסיים.

מסעוד גנאים: הבריאות של בני האדם, של התושבים ושל הסביבה הוא הדבר האסטרטגי והחשוב ביותר בהתחלה.

אכרם חסון: תודה רבה, חבר הכנסת גנאים.

אכרם חסון: נציג המשרד להגנת הסביבה, למיטב ידיעתי המחצבה הזו היתה אמורה להיסגר בשנת 2020.

אכרם חסון: מאחר וישנה החלטה לא לפתוח עוד מחצבות ישנה דרישה היום כמובן שהמחצבות ימשיכו לפעול ולספק את הסחורות כדי להמשיך את החיים הרגילים במדינת ישראל.

אכרם חסון: אבל אתה שמעת כאן שרוצים להרחיב את המחצבה הזו פי 9, מ-500 דונם ל-4,500.

אכרם חסון: שמעת על הזיהום, על הסכנות.

אכרם חסון: אתם אמורים להגן עלינו.

אכרם חסון: מה עמדתכם, בבקשה?

<רם אלמוג: קודם כל, בוקר טוב.

<רם אלמוג: שמי ד"ר רם אלמוג.

<רם אלמוג: אני אחראי על ניהול ותכנון פרויקטים לאומיים במשרד להגנת הסביבה, באגף התכנון.

אכרם חסון: מנהל המחוז לא הגיע?

<רם אלמוג: לא - מנהלת.

אכרם חסון: אה, דורית.

<רם אלמוג: כן.

<רם אלמוג: לעניין התכנון של מחצבות בכלל, ובפרט בגליל, אני חושב שראוי שמשרד האנרגיה יתייחס לזה כי הוא נמצא בחזית והוא זה שמוביל את התכנון כולל יחד עם מינהל התכנון במשרד האוצר.

<רם אלמוג: אני אתייחס לשאלה שלך בשני רבדים: אחד, להליך התכנון עצמו.

<רם אלמוג: הליך התכנון נעשה בוועדת עורכים בין-משרדית לתמ"א.

<רם אלמוג: זה ברור לנו שפתיחה או הרחבה של מחצבות באזור הזה ספציפית ובכלל היא פגיעה.

<רם אלמוג: זו פגיעה נופית, יש לזה השלכות על בריאות הציבור ואין בכלל ספק.

<רם אלמוג: מנגד, אני מזכיר שלמדינה, לממשלה, יש מטרה גם אחרת והיא לתת מענה למשבר הדיור.

<רם אלמוג: צריך לתת למשבר הדיור, וכדי לתת מענה למשימה הלאומית הזו צריך לייצר גם היצע של חומרים וגם לספק חומרים שלא יעלו את עלויות הדיור.

<רם אלמוג: הרי המטרה של כולנו, של כל משרדי הממשלה גם, היא לשמור על איזשהו מחיר, אני לא אגיד נורמלי, אבל לפחות להוריד את העלויות כדי לאפשר היצע של דיור לציבור שנמצא היום במצוקה די רצינית.

<רם אלמוג: אנחנו שותפים לוועדה הזו.

<רם אלמוג: במסגרת הוועדה הזו ניתנו כל מיני חלופות.

<רם אלמוג: אנחנו העלינו את הדברים גם שראש המועצה כאן מעלה והתושבים כאן מסביב - גם נושא של כרייה בתת-הקרקע, שאגב, אין לזה אח ורע במקומות אחרים בעולם.

<רם אלמוג: אני מדבר על כרייה של חומרים למשק הסלילה והבנייה, בעצם כרייה של אגרגטים, ואין כזה דבר.

<רם אלמוג: אם אנחנו מדברים על עופרות למיניהן או מחצבים או מינרלים אז כן.

<רם אלמוג: במקרה הזה העלויות הן בסדרי גודל שרק יקפיצו את מחירי הדיור.

<רם אלמוג: אנחנו ביקשנו את זה.

<רם אלמוג: מינהל התכנון במשרד האוצר קבע יחד עם משרד האנרגיה שזה לא ריאלי.

חמד עמאר: אנחנו לא דנים כאן במחירי הדיור.

חמד עמאר: הוא צריך לתת לנו סקירה שלו.

חמד עמאר: הוא כל הזמן חוזר על מחירי הדיור וזה לא הדיון.

חמד עמאר: אתה נציג של איכות הסביבה, תן לנו סקירה על איכות הסביבה - - -

אכרם חסון: חבר הכנסת חמד, אולי לא הקשבת למה שהוא אמר.

אכרם חסון: הוא אמר שהוא העלה את הנקודה שהעלה ראש המועצה האזורית.

אכרם חסון: אנחנו רוצים לשמוע מה התשובות שהיו על הדברים.

דב חנין: אדוני היושב-ראש, יש לנו בעיה עם העמדות של המשרד להגנת הסביבה.

דב חנין: אתם אמורים להגן על הסביבה.

דב חנין: תאמין לי שיש גורמים שיתעסקו במחירי הדיור, בטוח שהם יתעסקו בזה.

דב חנין: אתם תציגו את הצד הסביבתי.

אכרם חסון: לכן, תתמקד בבקשת המועצה האזורית ומה התשובה שאתה קיבלת בישיבה שאתה שותף בה.

<רם אלמוג: הדרישה שלנו היתה - ראשית, לבחון את האפשרות של כרייה בתת-הקרקע.

<רם אלמוג: שנית, לקיים הובלה מסילתית מהדרום שבה יש גם היצע של חומרי גלם וניתן להעביר אותה.

<רם אלמוג: אני מציע שלדבר הזה יתייחסו האנרגיה ומינהל התכנון.

אכרם חסון: יש לכם נייר עמדה במה שאתה אומר?

<רם אלמוג: לא, אין לנו נייר עמדה.

<רם אלמוג: העלינו את הטיעונים שלנו ב- - -

<חיים שנהר: יש להם דוח לוועדת ששינסקי, באמת.

ג'מאל זחאלקה: מה עם ההובלה המסילתית?

<רם אלמוג: ממשרד האנרגיה תינתן התייחסות לדבר הזה, אני מתייחס להיבטים הסביבתיים ברשותכם.

<רם אלמוג: המשרד להגנת הסביבה הוא יועץ של מוסד התכנון, ובמסגרת הזו כשאנחנו מגיעים לתוכנית מפורטת - אנחנו כרגע ברמה המתארית, לא בתוכנית מפורטת - - -

ג'מאל זחאלקה: ואני חשבתי שאתם לא יועצים אלא שאתם שומרים על האינטרסים של הציבור.

ג'מאל זחאלקה: מה יועץ?

ג'מאל זחאלקה: הוא שומר, לא יועץ.

ג'מאל זחאלקה: אם לא, צריך לשנות את החוק כך שאתה תהיה שומר.

ג'מאל זחאלקה: לא רוצים ייעוץ.

ג'מאל זחאלקה: ירצו - יקבלו.

ג'מאל זחאלקה: לא ירצו – לא יקבלו.

אכרם חסון: חבר הכנסת זאחלקה, מנהלת המחוז היה אמור להגיע.

אכרם חסון: אנחנו צריכים לבדוק למה מנהלת המחוז של המשרד להגנת הסביבה והצפון לא הגיעה.

אכרם חסון: לדעתי, זה תפקידה לבוא ולתת הסברים לדרישות ולבקשות שלנו.

אכרם חסון: לכן, בואו נשמע אותו בדקה ונתקדם.

תמר זנדברג: המשרד להגנת הסביבה שאמון על הגנת הסביבה במדינת ישראל.

<רם אלמוג: צריך להבין שהסמכות של המשרד להגנת הסביבה נגזרת מכוח חוק.

<רם אלמוג: מכוח חוק אנחנו יועצים למשרד התכנון.

<רם אלמוג: כשמגיעה תוכנית מפורטת שכזו למחצבה או לכל תשתית אחרת, אנחנו מחויבים להכין הנחיות לתסקיר השפעה על הסביבה.

<רם אלמוג: בניגוד למה שנאמר פה על תסקיר בריאות, אנחנו לא אחראים לדבר הזה.

<רם אלמוג: במסגרת הזו כשיש תוכנית מפורטת אנחנו בודקים מה ההשלכות של מחצבה כזו או כל תשתית אחרת, וממליצים למוסד התכנון מה לעשות כדי לצמצם או שלא יהיה מפגעים כלל.

<רם אלמוג: במסגרת הזו כלל לא הוכנה תוכנית מפורטת, אנחנו נמצאים רק בתחילת הדרך.

<רם אלמוג: רק לפני כשבועיים התנהל דיון במועצה הארצית שהמועצה הארצית אישרה להכין תוכנית מפורטת והנחתה את המשרד להגנת הסביבה להכין הנחיות, אז אנחנו בכלל לא שם.

דב חנין: כשתהיה תוכנית מפורטת תגידו שמאוחר מדי.

תמר זנדברג: בדיוק.

תמר זנדברג: מה העמדה שלכם לגבי המפגע הזה?

תמר זנדברג: האם בדקתם את ההשפעה?

אכרם חסון: חברת הכנסת תמר, אנחנו נפסיק אותו כאן כי אם היתה לו עמדה הוא היה מביא לנו עמדה כתובה כדי שנדע.

אכרם חסון: זה ועדה רצינית שקיימה ישיבה רצינית.

אכרם חסון: לכן, אני מתנצל.

אכרם חסון: תודה רבה.

אכרם חסון: אני בא בטענות למשרד להגנת הסביבה שהוא אחראי על התכנון.

אכרם חסון: אין לי טענות אליו.

אכרם חסון: הטענות הן אל מנהלת המחוז שהיתה צריכה להיות כאן ולהגיד מה העמדה, וגם להגיש לנו נייר כדי שאנחנו נדע בדיוק על מה מדובר.

אכרם חסון: בהמשך לדברים שאתה אמרת ושאתה העלית, אני רק רוצה לחדש לכם שב-29 לנובמבר אני פניתי לוועדה הארצית.

אכרם חסון: אני שאלתי האם תהיה הצבעה על תמ"א 14ב ביום ראשון הקרוב, וזה ב-29 לנובמבר: "זו רק הוראה להכנת תוכנית.

אכרם חסון: עד התוכנית יש הרבה הזמן, ואישור התמ"א המפורטת עוד רחוק.

אכרם חסון: ".

אכרם חסון: אני נרגעתי כי אנחנו נתקן את המצב הזה ואנחנו נפעל כדי לשנות.

אכרם חסון: אבל בואו נשמע את חבר הכנסת חמד עמאר ונמשיך הלאה.

אכרם חסון: אנחנו עומדים על המשמר כבר חצי שנה.

אכרם חסון: אנחנו לא משחקים ולא מורחים את הדברים.

אכרם חסון: אנחנו נטפל כמו שצריך.

ג'מאל זחאלקה: אין כוח למשרד הסביבה לעצור תוכנית.

ג'מאל זחאלקה: זה רע מאוד, צריך לשנות את החוק.

חמד עמאר: אני מופתע מאוד מהמשרד להגנת הסביבה.

חמד עמאר: לפני שבועיים קיימנו דיון כאן על היישוב ראמה ולמה המשרד להגנת הסביבה מתנגד להרחבת היישוב.

חמד עמאר: הוא אמר: אני מתנגד בגלל שאיזה זוחל עובר שם, והוא לא רוצה לפגוע במסלול של הזוחל שעובר שם.

דב חנין: ההרחבה של ראמה לא תפגע בבריאות של אף אחד.

חמד עמאר: עכשיו הוא אומר: אין לי שם שום מעמד ותפקיד.

חמד עמאר: אני חושב שברגע שאני רוצה להרחיב ישוב בצפון של המגזר הדרוזי, הערבי, אז שם יש למשרד לאיכות הסביבה תפקיד מאוד חשוב.

חמד עמאר: שם אתם יודעים לעצור ועוצרים.

חמד עמאר: לא יודעים רק לעצור, יודעים לעצור את זה בצורה בלתי רגילה.

חמד עמאר: אני מופתע מהעמדה שלכם.

חמד עמאר: העמדה שלכם היתה צריכה להיות ברורה: אנחנו נגד ההרחבה, לא נאפשר הרחבה, נתנגד להרחבה.

חמד עמאר: אנחנו לא יועצים שם, אנחנו משרד ממשלתי.

חמד עמאר: אתם משרד ממשלתי שצריך להיות לו עמדה ולעמוד על הנושא על הרגליים האחוריות כי הנושא הזה פוגע בכל אזרח ואזרח שם.

חמד עמאר: אני אגיד לך את האמת, יש לי ניסיון אישי בנושא הזה.

חמד עמאר: רצו להקים יישוב דרוזי חדש.

חמד עמאר: בקדנציה הקודמת, בכנסת התשע-עשרה, הטילו עליי דרך הממשלה לבדוק מקום להקמה.

חמד עמאר: לקחו אותי ליד המחצבה שם ושאלו אותי: מה דעתך להקים ישוב שם?

חמד עמאר: אחרי שביקרתי שם הייתי צריך להחליף בגדים וזה כשהייתי במרחק של 500 מטר.

חמד עמאר: אמרתי להם: מה פתאום שאסכים שיהיה ישוב דרוזי שם?

חמד עמאר: בשום אופן לא אתן אפשרות שיהיה כאן ישוב דרוזי.

חמד עמאר: בגלל המחצבה שללתי את הנושא ולא אפשרתי.

חמד עמאר: ובאמת הקמת ישוב דרוזי שם באזור ירדה מסדר היום.

חמד עמאר: אני לא יודע אם אתה יודע על זה.

חמד עמאר: קודם כל, אני חושב שצריכה להיות לכם עמדה ברורה להתנגד לנושא.

חמד עמאר: ככנסת וכוועדת הפנים אסור לנו לאפשר פגיעה כזו בתושבים שם.

חמד עמאר: זה מצער אותי שאני לא רואה אף ראש רשות של המגזר הערבי או של המגזר הדרוזי כאן - כאילו שזה לא חשוב.

חמד עמאר: ראיתי אותם בטורבינות שם עכשיו למרות שאני תומך בטורבינות.

חמד עמאר: שם למשרד לאיכות הסביבה יש עמדה שצריך לשמור על הנשרים ולא נאפשר.

חמד עמאר: אבל כאן כשמדובר בשמירה על חיי בני אדם אין לכם עמדה.

דב חנין: אולי תיתנו לתושבי האזור הגנת לטאות.

ג'מאל זחאלקה: המחצבה פוגעת גם בחיות.

ג'מאל זחאלקה: יכול להיות שזה ישכנע אותם.

אכרם חסון: חברת הכנסת תמר זנדברג, בבקשה.

תמר זנדברג: תודה רבה, אדוני.

תמר זנדברג: סליחה, אני פשוט חייבת לרוץ למקום אחר.

תמר זנדברג: אני רק רוצה להוסיף נקודה.

תמר זנדברג: אני מצטרפת לכל הדברים על הסכנה הסביבתית וגם הבריאותית.

תמר זנדברג: אני רוצה לשבח את תושבי האזור שהתאגדו פה באמת למאבק כלל אזורי, ולא באיזה NIMBY שאחד רוצה לדחוף לשם ואחד רוצה לדחוף לשם, אלא באמת יש פה מאבק אזורי של אזור שלם.

תמר זנדברג: נמצא כאן גם ראש המועצה וזה עדות לחשיבות הנושא לתושבי האזור.

תמר זנדברג: אני רוצה להעיר הערה להליך התכנוני שבו הדבר הזה מקודם.

תמר זנדברג: יש פה הליך שבו מצד אחד דברים מקודמים ברמה הכללית, וכל הזמן אומרים לנו: זה עוד לא, זה תמ"א, זה כללי, זה קווי מתאר.

תמר זנדברג: מצד שני, המחצבה הזו הוחרגה מתמ"א כללית לכל המחצבות בגלל המאבק ובגלל שהיא חריגה, ועכשיו היא מקודמת בהליך תמ"אי בהליך ארצי, לא מקומי, לא שהולך עם ההתנגדויות בוועדה המקומית, ועדה מחוזית, שזה דבר מאוד מאוד שנותן גם לתושבי האזור התנגדויות ומעורבות בתהליך הרבה יותר גבוהה, אלא היא הוחרגה מהליך ארצי ועכשיו מקודמת בהליך ארצי בפני עצמה.

<יורם ישראלי: והם אמרו לנו שזה לטובתנו.

תמר זנדברג: בדיוק.

תמר זנדברג: לא רק שזה לא לטובה, אלא בדיוק להיפך.

תמר זנדברג: זה ניתק מההקשר המקומי, זה לא עובר בוועדה, לא המקומית ולא המחוזית, ששם יושבים נציגי הציבור ותושבי האזור שמכירים את המקום ויכולים לשפוט לטובת המקום.

<יורם ישראלי: אני ביקשתי במועצה שיחזירו את זה למחוזי, לא - - - את זה.

אכרם חסון: יורם, תיכף תדבר.

תמר זנדברג: מצד שני, ניתנת פה איזושהי חשיבות לאומית בגלל קבינט הדיור ואנחנו רואים שהשיקולים האלה אפילו חלחלו למשרד להגנת הסביבה ואני שותפה פה באמת להתקוממות.

תמר זנדברג: זה אולי נכון, אבל זה ממש לא תפקידו.

תמר זנדברג: יש גורמים רבי עוצמה בממשלה שמקדמים את האינטרס הזה.

תמר זנדברג: התפקיד שלכם הוא להיות האיזונים והבלמים לדבר הזה ולא השמן בגלגלי המהפכה במירכאות כפולות ומכופלות.

תמר זנדברג: לכן, נוצרה כאן פגיעה לא רק בהקשר המקומי של המחצבה הזו, אלא גם בזכות העמידה של התושבים באמצעות נבחרי הציבור שלהם, מראשי המועצות, חברי הוועדה המקומית והתארגנויות התושבים עצמם.

תמר זנדברג: לכן, אני חושבת שהם הגיעו אלינו לכנסת שאנחנו נהיה פה במקום שזה היה אמור להיות מאבק מקומי שבעצם ניתק מההקשר.

תמר זנדברג: אחד הדברים האופרטיביים שאנחנו צריכים לדרוש כאן זה החזרת ההליך הזה למישור התכנוני המקומי.

תמר זנדברג: תודה.

אכרם חסון: תודה רבה.

אכרם חסון: יורם, בבקשה.

<יורם ישראלי: אני רק רוצה להעיר לתמר כדי שהיא תדע שהמחצבה הזו אושרה ב-95' על-ידי השר לאיכות הסביבה מר יוסי שריד, אללה ירחמו.

<יורם ישראלי: אז עוד לא חשבו שצריך להגן על הסביבה.

<יורם ישראלי: המאבק שלנו היה נגד המשרד להגנת הסביבה.

<יורם ישראלי: היום אנחנו לא נגד המשרד להגנת הסביבה.

<יורם ישראלי: משרד האוצר אומר לי: דברו עם משרד האנרגיה.

<יורם ישראלי: מה שמעניין את אלה זה הכסף והחצב, האם מעניין אותם סביבה?

<יורם ישראלי: אבל זו רק הערה, ואחזור לדיון המסודר.

<יורם ישראלי: אני רוצה להגיד משהו כללי.

<יורם ישראלי: אני ראש מועצה של מטה אשר.

<יורם ישראלי: אזור הגליל המערבי הוא אזור יפה מאוד בארץ, ירוק, שוכן לחוף הים.

<יורם ישראלי: זה מקום שבו חיים כל אוכלוסיות המדינה: ערבים, דרוזים, נוצרים, יהודים.

<יורם ישראלי: כולם חיים בהרמוניה בצל הטבע היפה.

<יורם ישראלי: אבל להגיע לכאן לירושלים בלי לעבור בדרך דרך תל אביב זה עניין של קרוב לארבע שעות בחנוכה.

<יורם ישראלי: ביום רגיל זה אפילו יותר מארבע שעות.

<יורם ישראלי: כנראה שהמרחק הזה גורם לנבחרי ציבור ולגורמי תכנון, ואני לא מאשים את הנוכחים פה, לקחת בחשבון בכל נושא התכנון רק דברים פיזיים ודברים מדידים.

<יורם ישראלי: כלומר, איכות תושבים שם באזור, או רעש לאוזני התושבים או בריאות תושבים, זה דברים שאי-אפשר לאמוד אותם.

<יורם ישראלי: לכן, אני מקבל אס אם אסים: יורם, שוב פעם אתה והתושבים שלך באזור מפריעים להתפתחותה של מדינת ישראל.

<יורם ישראלי: אין מועצה כזו בארץ במאבקים באין ספור תחומים מול גורמי התכנון ומול קובעי מדיניות הפיתוח של המדינה.

<יורם ישראלי: אני היום בוועדת המשנה של הפנים בנושא המחצבה הכי גדולה בצפון.

<יורם ישראלי: בשבוע הבא, ב-25, אני פה במקום הזה בנושא מתקן התפלה הגדול ביותר בצפון.

<יורם ישראלי: אני למחרת במועצה הארצית בנושא כביש 6 מצומת סומך - שינוי תמ"א קיימת לתמ"א אחרת - עד צומת כברי.

<יורם ישראלי: אני במאבק בג"צ נגד ותמ"ל עכו על נושא של פינוי חוות ניסיונות בלי פתרון להמשך הניסיונות בגליל המערבי.

<יורם ישראלי: כל הדברים האלה מתרכזים אצלי להבנה אחת: נושא חיי התושבים, איך הם יושבים על המרפסת שלהם בלילה, איך הם ישנים, איך הם עובדים בצל אבק - -

דב חנין: איך הם נושמים.

<יורם ישראלי: - - איך הם נושמים, כל הדברים האלה בטלים מול הצורך של מדינת ישראל.

<יורם ישראלי: יש בצורת, צריך מים.

<יורם ישראלי: כשמשרד הבריאות אומר שאי-אפשר לשאוב במפרץ עכו, אף אחד לא לוקח מומחה אמריקאי שיתמודד עם משרד הבריאות בנושא הזה.

<יורם ישראלי: אבל כשהתושבים ברגבה אומרים: אנחנו לא יכולים לישון בלילה 200 מטר ממתקן התפלה וזה מקלקל את הנוף הירוק, אז זה מובן.

<יורם ישראלי: מה התושבים שם בפריפריה מבלבלים את המוח?

<יורם ישראלי: אי-אפשר לשאוב ממפרץ עכו אז יהיה להם ליד הבית.

<יורם ישראלי: אותו הדבר על המחצבה.

<יורם ישראלי: חיים אולי לא יודע, אבל הדיון הזה על המחצבה היה בנוכחות מלאה של כל התושבים בוועדה המחוזית, והוועדה המחוזית היא צוק איתן לדעותינו.

<יורם ישראלי: אורי אילן נפגש לפגישה טובה מאוד עם זאב עמית ז"ל ואימצו את כל בקשות התושבים.

<יורם ישראלי: הגיעו לוולנת"ע והוולנת"ע קבעה שהמחצבה הזו תחולק לשלושה מתחמים: מתחם מזרחי, מתחם דרומי בין המזרחי לבין כליל, ומתחם מערבי, וזאת מהסיבה שהמתחם הדרומי ולכיוון כליל לא ייפתח עד שלא ייסגר המתחם המזרחי הצפוני הקיים וישוקם.

<יורם ישראלי: באו אנשי האנרגיה ואמרו במועצה הארצית: מה פתאום?

<יורם ישראלי: מה, הם ישימו לנו מגבלות לצורך שלנו באגרגטים?

<יורם ישראלי: ביטלו את החלוקה לשלוש וקבעו את החלוקה הזו של שתיים בלבד.

<יורם ישראלי: אין שום חסימה לכיוון כליל.

<יורם ישראלי: מתי שסאס מנהל המחצבה ירצה - סאס לא יהיה אולי - הוא יוכל לשלוח טרקטור ולחפור מתחת לבית של חיים בכליל.

<יורם ישראלי: זה היום התוכנית המוצעת.

<יורם ישראלי: אותו הדבר על התסקיר התחבורתי.

<יורם ישראלי: אי-אפשר לצאת משם היום.

<יורם ישראלי: יוצאות משם משאיות, פול טריילרים, 300 ביום.

דב חנין: עד היום אני לא הבנתי לאן הם מתוכננים לצאת.

<יורם ישראלי: לכביש 70 הקיים, 300 משאיות.

<יורם ישראלי: לכן, מבחינת סדרי העדיפויות הכי טוב היה לנו שהמחצבה הזו תגיע לגודלה המקסימלי.

<יורם ישראלי: היא עוד רחוקה מגודלה המקסימלי, אתם לא רחוקים את התב"ע של היום.

<יורם ישראלי: כשהיא תגיע לגודלה המקסימלי, שנה לפני נתחיל להיערך לבאות.

<יורם ישראלי: זה היה הכי טוב.

<יורם ישראלי: אבל אני יודע שהמדינה שלנו לא מסוגלת לתכנן בטווחים כאלה והיא צריכה כבר היום לדעת לאיזו עוצמות הפצע הזה יגיע.

<יורם ישראלי: לכן, חייבים את המלצות החוקר.

<יורם ישראלי: ההמלצות מחמירות עוד יותר ליכולת של הקבלנים שם לרוץ לכל השטח ולפצוע את כולו.

<יורם ישראלי: יתרה מזו, אם זה היה בגרמניה או בדנמרק הייתי יכול להיות שקט.

<יורם ישראלי: אבל יושב פה מנהל המחצבה ואני היום בעזרת המשרד להגנת הסביבה, על אף שמישהו פה אמר אני מקבל ארנונה, ואני רוצה להגיד לכם שיש פה אפילו נושא של הרצחת וגם ירשת?

<יורם ישראלי: אני מזהיר.

<יורם ישראלי: באים אליי עכשיו ממשרד הפנים במסגרת החלוקה הצודקת של העושר של הרשויות: יורם, תתחיל לחלק לנהריה גם מהארנונה שאתה מקבל על המחצבה.

<יורם ישראלי: כך באים אליי עם בקשות.

<יורם ישראלי: אבל נוריד את זה מסדר היום.

<יורם ישראלי: אני מסכם את הנושא הזה של ההקפדה - ההליך עכשיו התכנוני המפורט שאמרתי אם היינו דנמרק או זה - - - כשכותבים שהמתקנים צריכים להיות בתחתית הבור, אי-אפשר לבנות אותם בראש ההר ולהגיד: עכשיו אין כסף להוריד אותם לתחתית הבור.

<יורם ישראלי: זה מה שקורה היום.

<יורם ישראלי: לכן, ראשית, אני ביקשתי במועצה להחזיר את הדיון בתוכנית המפורטת לוועדת המחוזית.

<יורם ישראלי: לתת לה את השיניים לקבוע ולא לתמ"א ששם כל נציגי המשרדים: האוצר והאנרגיות, שהם בניגוד עניינים לכל נושא של איכות הסביבה, במיוחד כשזה בצפון.

<יורם ישראלי: אם זה היה בתל אביב הייתי רגוע.

<יורם ישראלי: שנית, את כל המלצות החוקר, קודם כל לקבל ככתבן וכלשונן.

<יורם ישראלי: עליהן להוסיף גם תסקיר בריאותי.

אכרם חסון: תודה רבה.

אכרם חסון: נציג משרד הבריאות, בבקשה.

אכרם חסון: מה עמדתכם?

<איזבלה קרקיס: שלום לכולם.

<איזבלה קרקיס: שמי ד"ר איזבלה קרקיס, מנהלת המחלקה לאפידמיולוגיה סביבתית.

<איזבלה קרקיס: אנחנו הגבנו לפנייה שהיתה אלינו בנושא הזה, והנציג שלנו גם היה בוועדה המחוזית.

<איזבלה קרקיס: מחודש אוגוסט המסמך הרשמי שלנו מדבר על המשמעות של הבדיקה של הסיכון הבריאותי לגבי התוכניות של ההרחבה.

<איזבלה קרקיס: כי הניסיון שלנו מראה כאן שבבדיקה שנעשתה בשני היישובים שנמצאים קרובים למחצבות שקיימות כרגע כשהיישוב הראשון הוא אלעד והיישוב השני הוא טורעאן, אנחנו בדקנו ממדי תחלואה שמתבטאים בשיעורי אשפוז עקב מחלות נבחרות שקשורות לחשיפה לזיהום אוויר.

<איזבלה קרקיס: ראינו שבהשוואה ליישובים דומים מבחינת מאפיינים דמוגרפים ראינו עודף בשיעורי אשפוז עקב אסטמה ביישובים הנ"ל.

דב חנין: וזה כשמדובר במחצבות הרבה יותר קטנות.

<איזבלה קרקיס: במחצבות קטנות.

<איזבלה קרקיס: לגבי אלעד - היה מדובר במרחק של 400 מטר מהבית האחרון.

<איזבלה קרקיס: בטורעאן הקו האווירי עד לבית הקרוב ביותר היה בסביבות 150 - 170 מטר.

<איזבלה קרקיס: לדעתנו, החשיפה ממקור של פעילות המחצבה היא חשיפה בעלת סיכון בריאותי, כך שחייב להתקיים כאן בנוסף לתסקיר השפעה על הסביבה גם תסקיר השפעה על הבריאות עם הערכה של ההשלכות הבריאותיות, כלכליות.

<איזבלה קרקיס: המדדים של כלכלת בריאות הם חשובים מאוד.

<איזבלה קרקיס: תודה.

אכרם חסון: הדוח שעליו דיברת עכשיו נמצא איתך?

<איזבלה קרקיס: יש לי העתק ממכתב התגובה שלנו.

אכרם חסון: תעבירי בבקשה למזכירות הוועדה כאן, זה חשוב מאוד.

אכרם חסון: חברת הכנסת יעל כהן-פארן, בבקשה.

יעל כהן-פארן: תודה.

יעל כהן-פארן: קודם כל, היה דיון מאוד סוער בנושא טורבינות הרוח.

יעל כהן-פארן: אני מתנצלת על האיחור.

אכרם חסון: התנצלתי בשמך.

יעל כהן-פארן: אני שמחה על קיומו של הדיון שיזמנו כבר במושב הקודם.

יעל כהן-פארן: לפני שאפתח בדבריי אני חייבת לשאול אותך, איזבלה.

יעל כהן-פארן: בדיון שנערך רק לפני שבוע או שבועיים במוסדות התכנון, במינהל התכנון, במועצה הארצית, האם בכלל העליתם את טענותיכם?

יעל כהן-פארן: האם הקשיבו להם?

יעל כהן-פארן: האם זה בכלל נכלל בשיקולים?

<יורם ישראלי: היו צעקות.

<יורם ישראלי: ראש המועצה שאל את משרד הבריאות למה הוא לא סוגר את המחצבה בטורעאן לאור הדוח הזה.

<יורם ישראלי: אביגדור יצחקי שאל את נציג משרד הבריאות במועצה.

ג'מאל זחאלקה: מה שאמרת הוא חשוב.

אכרם חסון: הוא שאל: אם יש דוח של משרד הבריאות שהוא חמור, למה לא סוגרים את המחצבה?

אכרם חסון: למשרד הבריאות יש את הזכות ואת היכולת לסגור.

<קריאה: מה התשובה?

<יורם ישראלי: התחילו לגמגם.

אכרם חסון: חברים, בלי הערות בבקשה.

<איזבלה קרקיס: לגבי החשיבות של התסקיר השפעה על הבריאות - אנחנו חוזרים וטוענים שלא יכול להתקיים פרויקט בסדר גודל כזה בלי הערכה בריאותית.

<איזבלה קרקיס: לא כל כך שומעים אותנו ולא כל כך מקשיבים לנו, אבל אנחנו חוזרים על הטענה.

<איזבלה קרקיס: לדעתנו, התהליך הנכון ביותר הוא שבנוסף לתסקיר השפעה על הסביבה, לבצע גם תסקיר השפעה על הבריאות.

ג'מאל זחאלקה: תסגרו מחצבה אחת, יתחילו לשמוע לכם.

ג'מאל זחאלקה: פעם אחת תעשו את זה.

יעל כהן-פארן: למרות אמירת

יעל כהן-פארן: כם בוועדה התוכנית אושרה ועכשיו היא מתקדמת, אומנם עם הכנת תסקיר השפעה לסביבה וכו'.

יעל כהן-פארן: חברים, אתם יודעים שכל תוכנית כזו שמגיעה למוסדות התכנון ואז אנחנו דנים עליה בכנסת, אנחנו בוחנים את השפעותינו ההדדיות על הגורמים המקצועיים שלפעמים יושבים, ואתה אומר אם הם באמת ראויים לקבל את הזכות להכריע בכל כך הרבה הכרעות משמעותיות.

יעל כהן-פארן: אני בטוחה שיושבים שם גורמים מאוד מקצועיים, אבל בהחלט מדינת ישראל שמה לה ליעד ברור להקים המון המון המון בתים בגלל משבר הדיור ואין הנחות לשום דבר.

יעל כהן-פארן: צריך עוד מחצבות - אז נאשר אותן.

יעל כהן-פארן: צריך המון המון הפשרות של שטחים חקלאיים - נאשר אותם, ותמ"לים - כמה שיותר ועדות מהירות, מהירות, תכנון גרוע וכו'.

יעל כהן-פארן: יש כאן מחצבה שכבר היום מהווה כזה מטרד וכזו פגיעה גם בנוף, גם זיהום אוויר, גם כל מה שקורה שם מבחינה תחבורתית בגלל הובלה, רעש.

יעל כהן-פארן: הרי הרעש של המחצבה הוא כאין וכאפס לעומת הויש-ויש של טורבינות הרוח שמהוות אפשרות למפגע רעש שעליו אנחנו מדברים.

יעל כהן-פארן: באמת לא לוקחים את זה בחשבון היום ורק מדברים על הרחבה פי 4 או פי 6 בטווח בלתי נתפס.

אכרם חסון: הגענו לפי 9.

דב חנין: פי 9 מהקיים.

יעל כהן-פארן: הלכתי וחזרתי וזה כבר פי 9?

יעל כהן-פארן: זה היה פי 6 בפעם האחרונה.

יעל כהן-פארן: נכון, מדינה קטנה וצפופה ובכל מקום אי-אפשר להקים כלום, אי-אפשר לחצוב, והכול.

יעל כהן-פארן: יש אמצעים לעשות, למשל, חציבה תת-קרקעית שתעשה הרבה פחות רעש ואבק וגם הרבה פחות פגיעה נופית, וגם את זה חייבים להגיד.

יעל כהן-פארן: מה קורה עם זה?

יעל כהן-פארן: זה טיפה יותר יקר.

יעל כהן-פארן: אני לא מכירה את המספרים, אבל נניח שזה קצת יותר יקר.

יעל כהן-פארן: הרי ישראל מחזיקה בעתודות הקרקע.

יעל כהן-פארן: זה לא שזה ייצוא, לא נתחיל לייבא פה חומרי גלם לבנייה.

יעל כהן-פארן: זה לא הגיוני, זה בכל זאת כמויות אדירות.

יעל כהן-פארן: גם אם יבדקו את זה, אני בטוחה שזה ייפסל כי זה יהיה מאוד לא כלכלי.

יעל כהן-פארן: אבל נניח שהתוספת הקטנה היא של 20% או 30% יותר יקר לחציבה.

יעל כהן-פארן: רם, יכול להיות שזה המספרים?

יעל כהן-פארן: אתה לא יודע.

<קריאה: זה מאות אחוזים.

יעל כהן-פארן: מאות אחוזים לחציבה?

יעל כהן-פארן: נשמע לי לא סביר כי לא לוקחים בחשבון בעלויות החציבה היום את עלויות הבריאותיות והחיצוניות.

יעל כהן-פארן: קודם כל תתחילו להכביד גם אותן על העלויות האלה.

יעל כהן-פארן: חוץ מזה, אם יש לנו כאן כזו בעיה במדינה אז צריך למצוא את הפתרון.

יעל כהן-פארן: קודם כל, יש עניין של מחזור חומרי בניין ויש לנו עוד המון מה לעשות שם.

יעל כהן-פארן: שנית, חציבה לעומק - יש פה מקום.

יעל כהן-פארן: כן, המדינה צריכה להסתכל על הכללים בכללותם.

יעל כהן-פארן: היא אומרת: אם מחצבה אחת לעומק תהיה מאוד יקרה אז לא אוכל לתפעל אותה.

יעל כהן-פארן: תחליטו שכל המחצבות העתידיות יהיו לעומק, תעשו השוואת תנאים לכולם.

יעל כהן-פארן: כולם יחצבו לעומק.

יעל כהן-פארן: הבנתי שנשר אושרה עם חציבה לעומק.

יעל כהן-פארן: תנו לנשר לחצוב קודם לעומק ואז תראו.

יעל כהן-פארן: הרי הכול פחות או יותר זה לאותו אזור.

יעל כהן-פארן: נשר והגליל המערבי יחסית קרובים, יחסית.

יעל כהן-פארן: זה לאזור הצפון ולאזור חיפה.

יעל כהן-פארן: תחשבו לטווח קצת ארוך, אולי הטכנולוגיות ישתפרו בעשר-עשרים השנים הקרובות ונוכל לחצוב לעומק בצורה זולה יותר.

יעל כהן-פארן: ההחלטה הזו היום היא פשוט טעות.

יעל כהן-פארן: מכאן אני קוראת באמת ליושב-ראש לקרוא בשם הוועדה לעצור את תהליכי התכנון ולחשוב על הכול מחדש.

יעל כהן-פארן: אנחנו יודעים שלא נבדקו לעומק התנגדויות התושבים.

יעל כהן-פארן: לצערנו, אותו חוקר נפטר במהלך הכנת הדוח ולא מיצה את הדיון מול התושבים.

יעל כהן-פארן: המפגעים הסביבתיים כאן הם רבים.

יעל כהן-פארן: שמענו כאן את משרד הבריאות.

יעל כהן-פארן: לא סופרים אותו בהליכי התכנון, לצערנו.

יעל כהן-פארן: אנחנו צריכים לעבוד גם על חקיקה שתכניס את הדרישה לסקר בריאות בתוך, מעבר לסקר הסביבה.

יעל כהן-פארן: אני חושבת שיש מקום לעשות hold לתוכנית הזו ולבחון את החלופות הקיימות, אם זה נשר ואם זה במקומות אחרים שכבר מדברים בנשר על חציבה לעומק.

יעל כהן-פארן: תמצו אותן ואז נראה איך מתקדמים הלאה.

יעל כהן-פארן: אני בטוחה שזה לא צריך להיות על חשבון הגליל המערבי.

יעל כהן-פארן: תודה רבה.

אכרם חסון: תודה, יעל.

אכרם חסון: אלעד לב, מנהל אגף תכנון ובנייה במשרד הפנים, בבקשה.

אכרם חסון: יש לך עד שלוש דקות.

<אלעד לב: אני אהיה אפילו פחות מזה.

<אלעד לב: שלום, אני בדקתי את הפנייה הזו כי היו פניות לשר הפנים ולסגן השר.

<אלעד לב: קודם כל, אני מצאתי את תהליכי התכנון שנעשו בצורה מלאה ומדויקת ועם תשומת לב לטענות התושבים.

<אלעד לב: אנחנו יושבים פה מאוד בשקט ומאוד בנימוס, אבל אני יכול להגיד לכם שאישית כל הטענות כלפי זאב עמית והתהליך של החוקר פשוט מרתיחות אותי.

<יורם ישראלי: גם אותי.

<אלעד לב: אני הכרתי אותו אישית.

<יורם ישראלי: גם אני.

דב חנין: השאלה היא מה קרה אחרי שהוא נפטר.

יעל כהן-פארן: הוא לא מיצה את הדיון עם התושבים.

<אלעד לב: ההליך מוצה, הוא הגיש את הדוח.

<אלעד לב: הוולנת"ע - - -

דב חנין: מה קרה עם ההמלצות שלו?

<אלעד לב: חלק מההמלצות התקבלו.

<אלעד לב: תבדקו לעומק ותראו ש - - -

<קריאה: הרוב התקבל.

דב חנין: לא המשמעותיות שבהן.

<יורם ישראלי: אף המלצה לא התקבלה.

<יורם ישראלי: דבר עם אורי אילן.

<יורם ישראלי: איך אתה מעז להגיד את הדברים האלה פה?

<אלעד לב: אני אומר את הדברים כמו שאני מכיר אותם, אחרי שבדקתי אותם לעומק.

<יורם ישראלי: זה הבעיה, אתה אחראי על התכנון.

<יורם ישראלי: איך הרשיתם לעצמכם לא למנות מישהו במקומו?

<יורם ישראלי: בן אדם נפטר.

<יורם ישראלי: היה עוד אחד שעבד איתו - - -

אכרם חסון: יורם, אנחנו נשמע כל אחד.

אכרם חסון: בשביל זה אנחנו נמצאים כאן.

<אלעד לב: הליך החקירה מוצה, והוולנת"ע הוצג בפניה הדוח בהחלטה האחרונה שהתקבלה.

<אלעד לב: אמר כאן פרוינד לא נכון שאושרה תוכנית מפורטת.

<אלעד לב: לא אושרה תוכנית מפורטת לפני שבועיים.

<אלעד לב: ההחלטה לפני שבועיים היא - - -

אכרם חסון: אמרתי מה איתה, אני קיבלתי תשובה רשמית.

<אורן פרוינד: לא אמרתי שהיא אושרה.

<אלעד לב: חלק מההחלטה אומר שדוח החוקר יונח בפני ועדת היגוי שתכין את התוכנית מפורטת.

<אלעד לב: זאת אומרת, יש ה- - - לאורך כל הדרך.

<אלעד לב: לגבי תסקיר הבריאותי - הנושא הזה שב ועולה.

<אלעד לב: כנציג שר במוסד התכנון אני רוצה לומר לכם שלא סתם לא מתייחסים.

<אלעד לב: כי במשך שנים עולה הטענה הזו אבל משרד הבריאות לא משלים את מה שהוא צריך כדי שיהיה דבר כזה - או לצרף את זה כפרק לתסקיר הסביבתי של המשרד להגנת הסביבה שזה נוגע גם להיבטים בריאותיים, או להציג בדיוק מה שנדרש בתסקיר כזה.

<אלעד לב: בוודאי שאם יבואו ליישובים ליד איזושהי תשתית המצב שלהם יורע.

<אלעד לב: אבל מה עם היישובים האחרים שמהם גורעים תשתית?

<אלעד לב: אם מורידים פחם מחדרה זה לא נכנס לתסקיר בריאות של תחנת כוח בצפון?

<אלעד לב: צריך לבדוק את הדברים איפה.

<אלעד לב: זה משחק סכום אפס.

דב חנין: לא, ממש לא.

דב חנין: זה הטעות הגדולה שלך - שזה משחק סכום אפס וזה לא.

דב חנין: אפשר לייצר תהליכים פיתוח שלא יהרגו אנשים.

דב חנין: אפילו במשרד הפנים הגיע הזמן שתבינו את זה.

<אלעד לב: אפשר תמיד לשפר ואפשר לדייק ברמה המפורטת.

<יורם ישראלי: הוא לא אמר פה שהוא מקדם את התוכנית הזו כשכבר במשך שנתיים אין ראש מינהל בתוקף של מינהל התכנון.

<יורם ישראלי: כי היחידה שהיתה שם, בינת שוורץ, שאפשר היה לדבר איתה כבר לפני שנתיים הפסיקה שם לשלוט.

<יורם ישראלי: עד היום התשובה של כל אלה: אנחנו בודקים.

<יורם ישראלי: מי שמנהל את זה זה משרד האוצר עם הראייה של הבינוי בראש סדר עדיפויות, כמו שאמר כאן המשרד להגנת הסביבה.

<אלעד לב: יש מנהלת מינהל תכנון.

<יורם ישראלי: אין.

<יורם ישראלי: אני הייתי אצלה והיא עוד לא מבינה בנושא.

<יורם ישראלי: זה מה שהיא אמרה לי: יורם, ייקח לי זמן.

<אלעד לב: אני לא אתווכח איתך אם - - - לא מבינה בתכנון, כי היא קצת מבינה יותר - - -

<יורם ישראלי: לא, לא במחצבה - - -

אכרם חסון: חברים, אני מבקש שלא יהיו כאן ויכוחים ביניכם.

אכרם חסון: אנחנו נשמע כל אחד.

אכרם חסון: אם תרצה להגיב אחרי זה, ניתן לך להגיב.

אכרם חסון: בבקשה אל תפריעו לדיון.

<אלעד לב: מילה אחרונה לגבי משבר הדיור.

<אלעד לב: העניין פה הוא לא משבר הדיור.

<אלעד לב: יש תוכנית אסטרטגית לדיור שהממשלה מחויבת לה.

<אלעד לב: צריכים להתווסף פה עד 20 - 40 מיליון וחצי יחידות דיור, וכל התעסוקה וכל השירותים שנלווים להם.

<אלעד לב: צריך לפתח את המדינה וזה כרוך בפיתוח משאבים במחצבים.

<אלעד לב: אי-אפשר לעשות את זה משום מקום, וגם אי-אפשר לייבא את זה ממקום אחר.

אכרם חסון: תודה.

אכרם חסון: האם יש כאן נציג של מינהל התכנון?

אכרם חסון: בבקשה.

<חנה ויטלזון: שמי חנה ואני אחראית על נושא המחצבות.

<חנה ויטלזון: אבל אני מבקשת שאפשרת קניגסברג שהיא מטעם המפקח על המכרות תציג קודם את החשיבות של המחצבה ואני אשלים את כל הנושאים האחרים.

אכרם חסון: בשלוש דקות, בבקשה.

אכרם חסון: תתייחסי לכל מה שנאמר כאן.

<אפרת קניגסברג: סליחה, בשלוש דקות אי-אפשר לסכם פה את כל אי הדיוקים ואת דיס-האינפורמציה שנזרקה לחלל האוויר.

אכרם חסון: אנחנו - חברי הכנסת- נואמים דקה בכנסת ומספיקים בדקה לנאום אז בואי תתמקדי בדברים.

אכרם חסון: לא אתן לאף אחד להפריע לך.

<אפרת קניגסברג: אני מצטערת, אם אתם רוצים תשובות רציניות אז - - - אני אתמקד בדברים.

<אפרת קניגסברג: קודם כל, לגבי חשיבות המחצבה הזו.

<אפרת קניגסברג: אני לא אוסיף על מה שנאמר לגבי הצורך בחומרי הגלם לצורך הפיתוח של מדינת ישראל.

<אפרת קניגסברג: אי-אפשר לעשות את זה מאוויר.

<אפרת קניגסברג: מחצבות בצפון נסגרו בשנה האחרונות: מחצבת שפרעם, מחצבת שגב, מחצבת נשר.

<אפרת קניגסברג: החומרים שנדרשים - הביקוש הולך וגדל.

<יורם ישראלי: מה גובה ההר של החומר ש- - -?

אכרם חסון: יורם, אל תחייב אותי להוציא אותך.

אכרם חסון: אני מבקש.

<יורם ישראלי: אני אצא ברצון.

אכרם חסון: אתה יודע מה העמדה שלי ומה אני עושה בקטע הזה.

אכרם חסון: אני מכבד כל אחד שבא עם העמדה שלו ונשמע את כולם.

אכרם חסון: לכן, אנחנו מחליטים בסוף.

אכרם חסון: הוויכוחים האלה לא מוסיפים לנו שום דבר.

<יורם ישראלי: אני רק רוצה לשאול אותה - - -

אכרם חסון: אל תשאל.

אכרם חסון: אם אתה רוצה משהו, זה דרכי.

<אפרת קניגסברג: אם בסוף הדברים שלי תישאר שאלה, אשמח לענות עליה.

<אפרת קניגסברג: בסדר?

<אפרת קניגסברג: אם כן, מחצבות נסגרות.

<אפרת קניגסברג: בעשר השנים הקרובות גם מחצבת חנתון צפויה לסיים את העתודות שלה ולהיסגר.

<אפרת קניגסברג: בסופו של דבר, אנחנו נשארים עם מחצבות ספורות שצריכות לספק את כל הביקושים לאזור הצפון.

<אפרת קניגסברג: למה לא מרחיבים את אותן מחצות שנסגרות?

<אפרת קניגסברג: מכיוון שההשפעה הסביבתית שלהן גדולה יותר, הקרבה שלהן לתושבים גדולה יותר.

<אפרת קניגסברג: לכן, כשהן נבחנו במסגרת בחינת החלופות שנערכה בתמ"א 14ב הוחלט שלא ניתן להרחיב את המחצבות האלה והן צריכות למצות את חומר הגלם שבהן עד תום ולהיסגר.

<אפרת קניגסברג: המחצבות שניתן היה להרחיב, ואושרת היא אחת והיא המרכזית שבהן באזור הצפון יחד עם מחצבת קדרים שגם כן מקודמת בהליך של תמ"א מפורטת בימים אלה וכבר נמצאת בשלב מתקדם הרבה יותר, הן אלה שיספקו את כלל חומרי הגלם שיידרשו באזור הצפון.

<אפרת קניגסברג: אין באמת חלופות, אנחנו מדינה קטנה וצפופה.

<אפרת קניגסברג: כל שטח אחר קרוב ליישוב אחר וההשפעה של החלופות נמצאה כמזיקה ופוגענית יותר.

<אפרת קניגסברג: לכן, זו החלופה שיש בידינו.

<אפרת קניגסברג: חציבה בתת-הקרקע - הערכת העלויות שנעשתה במסגרת עבודות שנערכו בנושא מדברת על לפחות פי 3 לטון חומר גלם ביחס לחומר גלם ממחצבה פתוחה.

<אפרת קניגסברג: אין לזה היתכנות כלכלית, המשק לא יכול להישען על זה.

<אפרת קניגסברג: גם מבחינת הטכנית ההנדסית אי-אפשר לספק כמויות חומר גלם בצורה משמעותית בחציבה תת-קרקעית.

<אפרת קניגסברג: במקומות אחרים שבעולם זה נעשה, זה נעשה רק במסגרת של שימוש תת-קרקעי אחר שגם במסגרת יצירת חלל תת-קרקעי לשימוש אחר גם מנוצל חומר הגלם שיוצא מתת-הקרקע.

<אפרת קניגסברג: אנחנו לא מדברים על כמות שאפשר להתבסס עליה לצורך הפיתוח של מדינת ישראל.

<אפרת קניגסברג: לכן, לצערנו מה שיש לנו זה המחצבות הפתוחות.

<אפרת קניגסברג: אני רוצה ליצור פה הבחנה הרבה יותר ברורה כי נזרקו פה לחלל האוויר מספרים באמת לא מדויקים.

אכרם חסון: זה לא נכון שההגדלה תהיה פי 9?

<אפרת קניגסברג: לא נכון.

<קריאות: - - -

<אורן פרוינד: - - -

אכרם חסון: אורן, אין לך זכות לשאול.

אכרם חסון: אני אשאל אותך, זה חשוב לנו מאוד.

אכרם חסון: האם ההרחבה באמת היא מ-500 דונם ל-4,500 דונם?

אכרם חסון: אם לא, מהי ההרחבה האמיתית שאתם מסכימים אליה או שאתם ביקשתם?

<אפרת קניגסברג: בשביל זה אני רוצה שניצור הבחנה בין שטח של מחצבה שזה שטח שאושר בתוכנית מפורטת, ויש לנו היום שתי תוכניות מפורטות בשטח המדובר לשתי מחצבות שביחד שטח הכרייה והחציבה ממש הוא כ-500 דונם.

<אפרת קניגסברג: השטח שאנחנו מדברים עליו בתמ"א מדובר בשני אתרים כי האתר פוצל לאור המלצת החוקר שהתקבלה בלוונת"ע.

<אורן פרוינד: החוקר הציע - - -

<יורם ישראלי: לא, שלוש.

אכרם חסון: חברים, למה אתם מתווכחים?

אכרם חסון: היא אומרת וגם אתה אמרת.

אכרם חסון: לא אסכים שהיא תקטע אותך, אז בבקשה תן לה.

<אורן פרוינד: היא אומרת דברים לא נכונים - - -, אי-דיוקים לא נכונים.

אכרם חסון: אנחנו חייבים להבין ולשמוע את עמדתה, הכול נרשם ומצולם.

<יורם ישראלי: היא מתקנת אי-דיוקים באי-דיוקים.

<אפרת קניגסברג: תנו לי לסיים ואוכל להגיב בצורה מדויקת.

<אפרת קניגסברג: החוקר המליץ לחלק לשלושה חלקים, הוולנת"ע - לא המועצה הארצית - כבר היא זו שקיבלה בחלקה את המלצת החוקר.

אכרם חסון: ראש המועצה גם דיבר על חלוקה לשלושה חלקים.

<אפרת קניגסברג: הוא אמר שהוולנת"ע קיבלה את המלצת החוקר והמועצה הארצית החליטה שלא, אז אני מדייקת.

דב חנין: הכרסום היה הדרגתי.

אכרם חסון: בוא נבין.

<אפרת קניגסברג: הוולנת"ע היא זו שכבר קיבלה רק בחלקה את המלצת החוקר ואמרה לפצל את האתר לשניים כששני החלקים המזרחיים הם יישארו כאתר אחד כי הנימוק היה שלצורך תכנון מושכל ונכון גם בהיבטים הסביבתיים נדרש לתכנן את כל השטח הזה כיחידה אחת.

<אפרת קניגסברג: הפיצול שלו יגרום לתכנון גם בהיבטים הסביבתיים, תכנון לא נכון ופוגע.

<אפרת קניגסברג: למשל, אם ירצו להקים סוללה שתהווה חיץ בין המחצבה לכיוון דרום, לכיוון היישוב כליל, והיו מפצלים באמת כפי שהציע החוקר לחלק שהוא מזרחי צפוני ומזרחי דרומי והיינו מקדמים את התוכנית למזרחי הצפוני, לא היינו יכולים ליצור, למשל, את אותה רצועת חיץ מכיוון שלא היינו יכולים לתכנן את זה עד שהחלק הצפוני לא ימצה את רוב חומר הגלם.

אכרם חסון: חברים, אני אתחיל להוציא אנשים.

אכרם חסון: כל מי שרוצה לשאול בבקשה שירשום את מה שהוא מבקש לשאול.

אכרם חסון: אחר כך תקבלו רשות דיבור.

ג'מאל זחאלקה: אבל היא לא נתנה תשובה לשאלה שלך.

ג'מאל זחאלקה: מספר – מה השטח?

אכרם חסון: לא משנה, אנחנו שומעים אותה.

אכרם חסון: אחר כך נשאל אותה את כל השאלות שאנחנו רוצים.

אכרם חסון: אני מחכה לה שהיא תסיים ואז אני אדע.

<אפרת קניגסברג: לכן, בהיבט המקצועי התכנוני הוחלט לקבל את ההמלצה לחלק רק לשניים כאשר החלק המזרחי שבו נמצאות המחצבות הקיימות והוא החלק שעומד בפני התכנון המפורט במסגרת תמ"א, גודלו 2,950 דונם, כאשר אנחנו לא מדברים על שטח חציבה, אנחנו מדברים על שטח לתכנון.

<אפרת קניגסברג: השטח הזה יכול לכלול אזורי חיץ - - -

<יורם ישראלי: יהיו שם מתנ"סים, מגרשי כדורגל.

<יורם ישראלי: זה לא למחצבה, זה יהיה לנוף ירוק.

אכרם חסון: יורם.

<אפרת קניגסברג: סליחה, סליחה.

<אפרת קניגסברג: גם ה-500 דונם זה לא שטח התוכנית, זה שטח החציבה בתוך תוכנית מפורטת.

אכרם חסון: אז מה גודל שטח החציבה הכולל?

<אפרת קניגסברג: עוד אין תוכנית מפורטת, זה בדיוק דבר שנקבע בתוכנית מפורטת.

<אפרת קניגסברג: היא עוד לא יצאה לדרך, מלבד הוראה שניתנה במועצה הארצית.

<אפרת קניגסברג: זה בדיוק מה שתקבע תוכנית מפורטת בהתבסס על תסקיר השפעה על הסביבה שיבחן את ההשפעות הסביבתיות.

<אפרת קניגסברג: ואם יהיו בתוכנית המפורטת שלושה מגרשי חציבה, למשל, התוכנית יכולה לקבוע שרק שניים מהם יפעלו, והיא תוכל לקבוע שלביות והדרגתיות בפעילות המחצבה, כך שלא תהיה בבת אחת פעילות של מחצבה בגודל של פי 3, או פי 4 או פי 5 מהמחצבות הקיימות.

<אפרת קניגסברג: השטח לתכנון הוא בוודאי גדול הרבה יותר, אבל - - -

<קריאה: אתם גם עוד לא תכננתם - - -

אכרם חסון: סליחה, איפה השומר ואיש הסדר כאן?

אכרם חסון: אם האיש ידבר עוד פעם, תוציאו אותו, בבקשה.

אכרם חסון: בלי אישור שלי.

ג'מאל זחאלקה: האם המצאת את המספר הזה של 4,532?

<אורן פרוינד: האם אני יכול לענות?

אכרם חסון: לא.

<אורן פרוינד: אני רוצה לענות לו.

ג'מאל זחאלקה: כי הוא אמר משהו והיא אומרת משהו אחר.

אכרם חסון: יורם, תרשום אצלך ואחר כך תענה לחבר הכנסת זחאלקה.

אכרם חסון: בואו ניתן לה לסיים.

<אפרת קניגסברג: אני אסביר לך.

<אפרת קניגסברג: השטח הזה זה היה שטח של כלל האתר לפני שהוא פוצל.

<אפרת קניגסברג: מרגע שהוא פוצל אנחנו מדברים על אתר שהוא זה שהולך לתכנון מפורט.

ג'מאל זחאלקה: מה הפיצול?

<אפרת קניגסברג: הפיצול של 2,950 דונם בחלק המזרחי והיתרה שלו בחלק המערבי שהוא לא הולך כרגע לתכנון מפורט.

<אפרת קניגסברג: הוא מוגדר כאתר לתכנון - - -

<אורן פרוינד: עזבי את המפורט, המתארי.

<יורם ישראלי: תמ"א 14ב - - -

אכרם חסון: יורם, לא אתן לך לדבר אחרי זה.

אכרם חסון: אני לוקח לך את זכות הדיבור אחרי זה, אתה לא תדבר

ג'מאל זחאלקה: אז סימן שהוא צודק.

אכרם חסון: יש לך עוד דקה לסכם, בבקשה.

אכרם חסון: בבקשה, תסכימי.

יעל כהן-פארן: כמה החלק המערבי?

יעל כהן-פארן: כמה דונם יש בחלק המערבי?

<אפרת קניגסברג: אז זה היתרה של החלק - - - , אנחנו נבדוק ונגיד לכם.

<אפרת קניגסברג: כמו שאמרתי, המלצותיו של החוקר התקבלו כמעט במלואן.

<אפרת קניגסברג: אלמלא ההבדל הזה של פיצול לשניים, פיצול לשלושה, שאר ההמלצות שלו כמובן התקבלו.

ג'מאל זחאלקה: זה הדבר העיקרי.

<אפרת קניגסברג: התוכנית המפורטת שנתחיל בקידומה עכשיו לאחר מתן הוראה של המועצה הארצית מעבר לזה שהיא תאפשר הגדלה של התפוקות כדי לענות על הביקושים לאור סגירת המחצבות שדיברתי עליה בתחילת דבריי, היא גם תוכל לשפר את המצב הסביבתי ואת ההשפעות של המחצבה ביחס למצב הקיים.

<אפרת קניגסברג: אנחנו מדברים על שתי תוכניות ישנות שכיום חלות בשטח, אושרו בשנת 1994.

<אפרת קניגסברג: תוכנית חדשה תוכל לדאוג שהסטנדרטים הסביבתיים שיידרשו ממפעיל המחצבה הבא לאחר שמפעיל המחצבה הקיים יסיים את הפעילות שלו, יהיו סטנדרטים כבר שהם מתאימים למקובל היום.

<אפרת קניגסברג: ניתן יהיה, למשל, להוריד מתקני מחצבה, מה שלא ניתן ללא תכנון מפורט.

<אפרת קניגסברג: לבור המחצבה ללא קידום תוכנית מפורטת לא ניתן יהיה לעשות את הדבר הזה.

ג'מאל זחאלקה: למה אתם מתלוננים?

ג'מאל זחאלקה: זה לטובתכם.

ג'מאל זחאלקה: הם מתלוננים סתם.

ג'מאל זחאלקה: היא אומרת שזה לטובתם, לא ידעתי.

אכרם חסון: חבר הכנסת זחאלקה, בוא ניתן לה לסיים.

<אפרת קניגסברג: לכן, גם בהיבט הסביבתי התוכנית המפורטת שתקודם תוכל לשפר ביחס למצב הקיים.

<אפרת קניגסברג: לעניין תסקיר בריאות אני רוצה להוסיף כמה מילים על מה שאמר נציג משרד הפנים.

<אפרת קניגסברג: בשנת 2011 התקיים דיון מורחב על העניין הזה בוולנת"ע.

<אפרת קניגסברג: ההחלטה שהתקבלה היתה שמשרד הבריאות לצורך קידום העניין של תסקירי בריאות מתוכניות שצפויה להיות השפעה בריאותית, משרד הבריאות יקיים בדיקה ביחס לשלוש תוכניות מסוגים שונים כדי להבין מה המשמעויות של תסקיר מסוג זה, ויביא את הממצאים שלו לווונת"ע.

<אפרת קניגסברג: עד היום, סוף שנת 2017, משרד הבריאות לא ביצע את המטלה הזו.

<אפרת קניגסברג: לא ניתן לקדם היום, אין לנו הליך מוסכם של תסקירי השפעה בריאותית.

דב חנין: ולכן, הבריאות לא מעניינת אתכם - הבנו.

<אפרת קניגסברג: ולכן, אין היום הליך מוסכם.

<אפרת קניגסברג: חברי הכנסת מדברים על קידום חוק בעניין הזה.

<אפרת קניגסברג: זה יכול להיות הליך מבורך שיוכל באמת לבחון מה המשמעות של תסקירי השפעה בריאותית שאפשר יהיה לפעול איתם.

יעל כהן-פארן: האם אפשר לשמוע את תגובת משרד הבריאות?

יעל כהן-פארן: כי היא אמרה שלא עשו עבודה.

אכרם חסון: רק שניה.

אכרם חסון: נציג המחצבה, בבקשה.

אכרם חסון: יש לך שלוש דקות.

<מרדכי סאס: אני לא צריך שלוש דקות.

<מרדכי סאס: צריך להבדיל בין ההרחבה לבין המחצבה.

<מרדכי סאס: אנחנו לא קשורים להרחבה אפילו בסנטימטר אחד.

<מרדכי סאס: אין לנו לא דעה, לא בעד ולא נגד.

<מרדכי סאס: המדינה תעשה מה שהיא תחליט.

<מרדכי סאס: אני רק יכול להגיד שמבחינת מחצבי אבן אנחנו עושים כל מה שניתן על מנת לא להפריע לתושבים.

<מרדכי סאס: אני מבין שיש בעיית נוף ושיש בעיית רעש ובעיות אבק.

<מרדכי סאס: הכול אני מבין.

<מרדכי סאס: אף אחד לא רוצה מחצבה אצלו בחצר.

<מרדכי סאס: שמתם על השולחן דבר שלא ידעתי וזה את הנייר של איגוד ערים.

<מרדכי סאס: הם כותבים פה למעשה את מה שקורה.

אכרם חסון: הם דייקו במה שהם כתבו, לדעתך?

אכרם חסון: קראתי את זה ולכן אני שואל אם הם דייקו, או שהם כותבים כדי לצאת ידי חובה?

<מרדכי סאס: לא, לא.

<מרדכי סאס: אני חושב שהם דייקו.

<מרדכי סאס: יש בעיות, אני לא מכחיש.

<מרדכי סאס: אני לא יכול להגיד שאין בעיות.

<מרדכי סאס: אבל אני רק יכול להוסיף שאנחנו עומדים בכל התקנים.

<מרדכי סאס: יושב עלינו ככה איגוד ערים לאיכות סביבה, יושב עלינו המשרד לאיכות הסביבה, יושבים עלינו איכות הסביבה של המועצה עם ביקורים השכם והערב, עם ניטורים של רעש ואבק, ועם ניטורים של כל הדברים האלה.

<מרדכי סאס: אנחנו עומדים בתקנים הכי מחמירים שיש.

אכרם חסון: אתם מספקים את כל הביקוש שהמדינה דורשת?

<מרדכי סאס: החומרים הולכים לפי מרחק.

<מרדכי סאס: חומרי מחצבה הם יחסית לא יקר בצורה הזו של הכרייה.

<מרדכי סאס: אמרו פה שכרייה תת-קרקעית זה פי 3, אבל זה פי 7 ופי 10.

<מרדכי סאס: אין מה לדבר בכלל.

<קריאה: עשית תחשיב?

<מרדכי סאס: אני יודע, אתה לא יודע.

<מרדכי סאס: זה ההבדל בינינו.

<קריאה: גם אני יכול להגיד שאני יודע.

אכרם חסון: אני מבקש.

אכרם חסון: כשיבוא תורך, תדבר.

אכרם חסון: בבקשה, תמשיך.

<מרדכי סאס: יש בעיה אחת עם הר של חומר שאי-אפשר לשווק אותו.

<מרדכי סאס: מחכים לאיזה פרויקט לאומי.

<מרדכי סאס: כזה הר היה לנו לפני שבנו את כרמיאל, את הרכבת.

<מרדכי סאס: כל החומר הלך לסוללה של כרמיאל.

<מרדכי סאס: יש עוד כמה פרויקטים באזור עכשיו, כמו שיהיה כביש 6 או הרחבה ביישובים, והערמה הזו תרד.

<מרדכי סאס: אני רוצה להזכיר שאצלנו במחצבים עובדים מעל 80 משפחות: אבו סנאן, שייח דנון, כפר יאסיף, חורפיש, ירכא, מעלות, כרמיאל, מטה אשר - כל הסביבה.

<מרדכי סאס: שלא לדבר על אלה שמסביב שעובדים, אנחנו נותנים פרנסה לכמות נכבדת של אנשים.

<מרדכי סאס: צר לי, אני באמת מבין את האנשים פה שמדברים מנהמת ליבם.

<מרדכי סאס: אבל יש פה קצת הגזמה כלפי המחצבה שלנו על מנת לא להקים את הדבר החדש הזה שאין לי נגיעה לזה.

אכרם חסון: בתור ועדה נבוא לסייר ולראות בעיניים מה קורה שם.

אכרם חסון: בהחלט נעשה זאת.

<מרדכי סאס: אתם מוזמנים, תבואו מתי שתרצו.

<יורם ישראלי: כשיבואו כשיש אבק, לא כש - - -

<מרדכי סאס: גם כשיש אבק.

אכרם חסון: תודה רבה.

אכרם חסון: חיים מהיישוב כליל, בבקשה.

אכרם חסון: יש לך שתי דקות כי אנחנו חייבים להתחיל לסיים, בבקשה.

<חיים שנהר: כבוד היושב-ראש, אתה שאלת קודם מדוע לא נוכח פה מנהל מחוז הצפון של המשרד להגנת הסביבה.

<חיים שנהר: כן נוכח פה מנהל מחוז הצפון של המשרד להגנת הסביבה, והוא מדבר איתך עכשיו.

<חיים שנהר: אני הייתי בעבר מנהל המחוז.

אכרם חסון: אתה בדימוס, אתה לא יכול לעזור לנו עכשיו.

<יורם ישראלי: הוא - - -

<חיים שנהר: בדימוס, אבל אני יכול לפרוט בפניך את הנושא הסביבתי והתכנוני כפי שאפשר היה לנהל אותו.

<חיים שנהר: ראשית, לגבי מה שאמר מרדכי סאס.

<חיים שנהר: הניטור שמתבצע היום במחצבה הוא ניטור שמתקיים לטובת ובמימון המחצבה.

<חיים שנהר: החתול שומר על השמנת.

<חיים שנהר: אנחנו מאוד לא מרוצים מהניטורים האלה ויש לנו הערות מקצועיות רבות להם.

<חיים שנהר: שנית, אנחנו רוצים שהתסקירים ייעשו לתמ"א ולא לתוכנית המפורטת כדי שהגדר שתוצב לתוכנית המפורטת תלמד מתוך הנתונים הקיימים היום בשטח ולא תתחיל לגרום לוויכוח שהתמ"א מאשרת לנו, כמו שאמרה אפרת, 4,000 אבל נחצוב רק ב-2,000.

<חיים שנהר: אנחנו רוצים מראש להגביל את הדברים האלה ומראש לקבוע את מרחקי הספיגה של שטח מחצבה לעומת שטח ישובים.

<חיים שנהר: המצב הקיים היום הוא מצב בלתי נסבל למרות כל מה שסאס אומר.

<חיים שנהר: אני אומר לך את זה כמי שאישר את המחצבה הזו.

אכרם חסון: מה אתה מציע?

אכרם חסון: אנחנו מכירים שהמצב בלתי נסבל, בשביל זה אנחנו נמצאים כאן.

אכרם חסון: מה אתה מציע?

אכרם חסון: אני רוצה שאנשים יחדשו לנו ושנלמד קצת מהם מה אנחנו צריכים לעשות.

<חיים שנהר: אנחנו מבקשים סוללה אקוסטית מזה שבע שנים.

<חיים שנהר: עד היום זה לא קם והיה.

<חיים שנהר: אנחנו מבקשים תליית שרוולים בקצה מסועים כדי שהחומר הנשפך לא יעלה אבק.

<חיים שנהר: עד היום בכל המחצבה הזו יש שני שרוולים.

דב חנין: אגב, אלו פתרונות זולים מאוד.

<חיים שנהר: מאוד.

<חיים שנהר: אנחנו מבקשים מדידות במרחקים שתואמים את המרחקים העתידיים מהמחצבה.

<חיים שנהר: זאת אומרת, כשהמחצבה תתקרב לגעתון וליחיעם והיא תהיה משם 500 מטר, מה תהיה ההשפעה של 500 מטר על היישוב געתון?

<חיים שנהר: עד היום מודדים בשער של געתון, בשער של יחיעם, כשהמרחקים הם מעל 1,200 מטר.

<חיים שנהר: אנחנו מנסים להגיע למצב שהמצב הקיים ילמד אותנו לגבי המצב העתידי על-ידי ביצוע של מדידות ראויות.

<חיים שנהר: המשרד לאיכות הסביבה לא עשה את זה עד היום.

<חיים שנהר: אנחנו מבקשים שש שנים כבר מערכת בקרה סביבתית שתכלול את נושא האבק, את נושא הרעש ואת נושא הרוח, כשהם כולם מסונכרנים יחד עם המערכת העוקבת אחרי מתקני ההפעלה של המחצבה.

<חיים שנהר: שש שנים הדבר הזה עדיין לא קם והיה, כאשר המשרד שקודם החברים תקפו אותו, מקבל את המצב הזה ולא מנסה לשנות אותו.

<חיים שנהר: מקובל היה בעבר לעשות תסקירי השפעה על הסביבה לאור ארבע עונות של מדידה.

<חיים שנהר: פה אפשר היה לעשות עשר עונות של מדידה, וזה ולא נעשה.

<חיים שנהר: נושא המחזור איננו כלול בכלל בתמ"א.

<חיים שנהר: הדוח שמשרד הגנת הסביבה הגיש לוועדת ששינסקי או ערך עבור ועדת ששינסקי מדבר על כך שתיחסכנה בין 19% ל-59%, כתוב, חתום על-ידי המשרד, אם יהיה מחזור של פסולת בנייה.

<חיים שנהר: זה בכלל לא מופיע כיעד.

<חיים שנהר: זה היה יכול להפחית כמות גדולה מאוד.

<חיים שנהר: זה תכנון שאיננו רואה את המכלול, זה תכנון שרואה את הכול בזווית צרה של משרד האנרגיה או התשתיות ומשרד האוצר.

<חיים שנהר: הוא לא רואה את הציבור, וזה נורא.

<חיים שנהר: זיהום האוויר שנגרם באבו סנאן ובכפר יאסיף עם כל הרכבים שעוברים שם הוא יותר גרוע מזיהום האוויר שבתל אביב.

<חיים שנהר: אנחנו לא מדברים NIMBY, אנחנו מדברים LULU.

<חיים שנהר: אנחנו מדברים Local Undesirable Land Use.

אכרם חסון: תודה רבה.

אכרם חסון: האם יש מישהו שלא נתתי לו לדבר בכלל?

אכרם חסון: ראיתי שג'וליס נרשמו.

אכרם חסון: האם יש עוד מישהו אחר?

אכרם חסון: לא.

אכרם חסון: ניתן לעוד דובר אחד או שניים, וכולם ידברו דקה.

אכרם חסון: לאחר מכן אסכם את הדיון.

אכרם חסון: בבקשה, דקה.

<חנה ויטלזון: אני רוצה להתייחס לטענות שעלו על ההליך התכנוני.

<חנה ויטלזון: צריך להבין שהתוכנית של תמ"א 14ב מקודמת מעל עשר שנים.

<חנה ויטלזון: בשנים האלה התקיימו מספר גדול של דיונים בוולנת"ע ובמועצה.

<חנה ויטלזון: בתחילת הדרך הוצגו כל עקרונות התכנון, נערכה בחינת חלופות מפורטת.

<חנה ויטלזון: הוצגה כל המתודולוגיה שנערכה.

<חנה ויטלזון: באופן יוצא מן הכלל הכנו שני דוחות מאוד מפורטים שמכילים סיכום של כל העבודה שנעשתה: דוח מסכם ודוח שמתאר את כל הליך בחינת החלופות.

<חנה ויטלזון: הדוחות האלה צורפו לישיבות שהתקיימו בוולנת"ע ובמועצה והיו בפני כל החברים.

<חנה ויטלזון: צריך להגיד שנקבעו גם תנאי סף כשאחד מהתנאים הכי חשובים היה העיקרון של הרחבה של מחצבות קיימות ולא פתיחה של מחצבות חדשות.

<חנה ויטלזון: תנאי נוסף שנקבע היה מרחק של 500 מטר מיישובים.

<חנה ויטלזון: ב-4.4 התקיים דיון במועצה הארצית שהיה בנוגע לדוח החוקר.

<חנה ויטלזון: לקראת הדיון הזה הופץ גם דוח החוקר, כמו שאמרתי גם המסמכים שליוו את הכנת התוכנית.

<חנה ויטלזון: לנושא של היבטים סביבתיים ותחבורתיים שעלו פה - במסגרת הכנת התוכנית ניתנה הדעת להיבטים סביבתיים שקשורים בהקמה ובהפעלת המחצבה.

<חנה ויטלזון: התמ"א קובעת כי כל תוכנית מפורטת תוגש בצירוף של תסקיר השפעה או מסמך סביבתי שיקבע מה ההנחיות לגבי מזעור המפגעים.

<חנה ויטלזון: כל הנושאים האלה של תחבורה וסביבה ייבחנו בתוכנית המפורטת.

<חנה ויטלזון: לגבי שמיעת התושבים - תמ"א 14ב היא תוכנית מתאר ברמה מתארית.

<חנה ויטלזון: לכן, בהתאם לחוק התוכנית עוברת אך ורק להערות של הוועדות המחוזיות והן אמורות להגיש את ההערות שלהן למועצה הארצית אחרי שהן שמעו את הוועדות המקומיות הרלוונטיות.

<חנה ויטלזון: החוקר שמע את כל ההערות של הוועדות המחוזיות ואף את היושב-ראש.

<חנה ויטלזון: הופיע בפניו יושב-ראש ה- - -

אכרם חסון: בואו נעצור כאן.

אכרם חסון: אנחנו מבקשים שתעבירי למזכירת הוועדה את נייר העמדה הזו.

אכרם חסון: משרד הבריאות, בבקשה דקה.

<איזבלה קרקיס: אני אקצר.

<איזבלה קרקיס: אני אתייחס לטענות פה לגבי תסקיר השפעה על הבריאות.

<איזבלה קרקיס: אני אפילו שמחתי לשמוע שעכשיו יש התייחסות ומאשימים אותנו למרות שוועדת התכנון התנגדו להליך באופן כללי על תוספת של תסקיר השפעה על הבריאות.

<איזבלה קרקיס: חשוב גם לי לציין שלגבי ההשפעות של המחצבות על בריאות התושבים יש לנו שלוש דוגמאות, שלוש עבודות, שנעשו בעניין הזה מבחינה בריאותית ומדובר על שדה בריר, על היישוב אלעד ועל היישוב טורעאן.

<איזבלה קרקיס: למרות שלא מדובר על תהליך שהוא באופן חוקתי אושר, עדיין משרד הבריאות עושה מאמצים כדי בכל זאת להראות - - -

אכרם חסון: תודה רבה.

אכרם חסון: אנחנו מבקשים שגם נייר העמדה שלך יישלח אלינו למזכירות כאן.

אכרם חסון: ראש המועצה, יש לך דקה.

אכרם חסון: יש לנו מליאה ואנחנו תוך שלוש דקות צריכים להיות שם.

<יורם ישראלי: אין לי הרבה מה להוסיף, הרוב נאמר פה, על התהליך התכנוני.

<יורם ישראלי: ראשית, אני רק מבקש מגורמי התכנון הממשלתיים שכשאנחנו מציגים עמדה ואנחנו מבינים אותה אז לא להגיד: אי דיוקים.

<יורם ישראלי: גם רש"י ואברבנאל אומרים דברים שונים על אותו פסוק, אבל זה לא אי דיוקים.

<יורם ישראלי: כי תמ"א 14 קבעה את גודל המחצבה המורחבת כ-4,500 דונם.

<אפרת קניגסברג: זה לא נכון, חבל שאתה לא מקשיב.

אכרם חסון: זה לא משנה.

אכרם חסון: הוויכוח הזה לא מוסיף שום דבר.

<יורם ישראלי: שנית, דיברה פה הגברת על עודף ביקוש.

<יורם ישראלי: אני מתנצל שאני לא זוכר את שמה.

<יורם ישראלי: היא מוזמנת היום לראות את האוורסט שהוקם בלב המחצבה שכולל כמות אדירה של חומר שלא יפונה עד לשיקום המחצבה, והר במרכז המחצבה לגובה שיותר גבוה מהר מירון.

<יורם ישראלי: הייתי השבוע בביתו של שייח וכיף בג'וליס.

<יורם ישראלי: משם רואים את פסגת ההר הזה.

<יורם ישראלי: אני אומר לאדון וירצבורג שהוא הממונה שלה או לא: תגיד לסאס.

<יורם ישראלי: וסאס המנהל אומר לי: רק שיגידו לי.

<יורם ישראלי: תיקח את החול הזה ותשפוך אותו מול כליל.

<יורם ישראלי: הוא לא יכול, אף אחד לא מאשר לו במדינה.

<יורם ישראלי: הוא שופך אותו במרכז המחצבה.

<יורם ישראלי: אבל לעשות קיר מול כליל אי-אפשר.

אכרם חסון: ברשותכם, נסכם כי אין לנו זמן.

אכרם חסון: אחרת בכייף היינו נותנים לכם.

<יורם ישראלי: דבר אחרון חשוב, בהחלטות שלהם כמו כל מיני ערבובים, תסקיר השפעה על הסביבה אמור להיות ממומן על-ידי הקבלנים הזוכים.

<יורם ישראלי: איזה מין דבר זה?

<יורם ישראלי: כך כתוב בפרוטוקול.

<אפרת קניגסברג: תקרא שוב.

אכרם חסון: אנחנו מסכמים.

אכרם חסון: מאחר ויושב-ראש הוועדה מר דודי אמסלם מעורה במה שקורה, אנחנו נפנה אליו ונבקש סיור במחצבה.

<יורם ישראלי: דברי עם ש - - -

אכרם חסון: כמו כן, נבקש את כל הגורמים שהיו כאן וגם אלה שלא הגיעו, ביחד עם מנהלת המחוז במשרד להגנת הסביבה בצפון, להצטרף אלינו.

אכרם חסון: אנחנו נעשה סיור מקיף ונראה בעיניים.

אכרם חסון: לאחר מכן נקיים ישיבת עבודה באותו מקום - זה אחד.

אכרם חסון: שנית, אנחנו מבקשים לקבל את התסקיר של החוקר, ושהוא גם יועבר לוועדה הארצית לתכנון ובנייה, למר אביגדור יצחקי.

אכרם חסון: בנוסף, לכל ניירות העמדה שנאמרו כאן, אנחנו מבקשים גם להביא אותם ולהעביר אותם לוועדה הארצית.

אכרם חסון: אנחנו גם נגיד את עמדתנו שהיא גם מקובלת על חברי הכנסת ושאותה שמענו.

אכרם חסון: לדעתנו, אין מקום להרחיב את פעילות המחצבה, לא בשלב א' ולא בשלב ב', וזאת לפחות כל עוד שאין אפשרות שהיא גם ישימה מבחינה טכנולוגית וגם מוכחת במדידות או בהדמיות לצמצום באופן משמעותי את הזיהום הסביבתי שנגרם מפעילות וחציבה, שכן כפי שהדעת נותנת ותוצאות החישובים מראים שבנושא ההרחבה הפעילות תגרום לעלייה משמעותית בזיהום האוויר אליו חשופה האוכלוסייה.

אכרם חסון: כתוצאה מכך, תהיה עלייה בתחלואה ובתמותה ממגוון מחלות.

אכרם חסון: יש לנו ניסיון קשה מאוד ומר.

אכרם חסון: אני יושב-ראש ועדת המשנה של מפרץ חיפה.

אכרם חסון: אנחנו חיים שם ארבע שנים פחות מהממוצע הארצי, תחלואת הילדים בנושא סרטן הדם עלתה פי 3, תחלואה ממחלות כלי נשימה עלתה פי 3 ופי 4.

אכרם חסון: אנחנו צריכים להיות גם צודקים וגם חכמים וללמוד ממה שהיה במפרץ חיפה.

אכרם חסון: אנחנו לא נאפשר שהדבר זה יעבור לאזור המועצה האזורית מטה אשר, ונמשיך לעמו על המשמר יחד.

אכרם חסון: אנחנו מקווים שבאמת נשתף פעולה.

אכרם חסון: תקבלו בהבנה את כל מי שהיה כאן ואמר.

אכרם חסון: תודה רבה לחברי הכנסת שהעלו את הנושא הזה.

דב חנין: אדוני היושב-ראש, אני כמובן מצטרף להחלטת הוועדה.

דב חנין: אני רק מציע שהחלטת הוועדה תועבר לידיעת כל השרים הרלוונטיים: השר להגנת הסביבה, שר הבריאות, שר התשתיות והאנרגיה, שר האוצר, ראש מטה הדיור.

אכרם חסון: אנחנו בהחלט נעביר להם את ההחלטה.

אכרם חסון: תודה רבה לכם.